Ο Γιουσούφ βρίσκεται μπροστά σε ένα μεταίχμιο, ένα εκκρεμές ανάμεσα στην εφηβεία και την ενήλικη ζωή. Καταπιάνεται με την ποίηση και τα πρώτα του πονήματα δημοσιεύονται σε λογοτεχνικό περιοδικό. Ζει μαζί με την χήρα μητέρα του σε μια κωμόπολη της τουρκικής ενδοχώρας και την βοηθά να πουλήσει γαλακτοκομικά προϊόντα, με τα οικονομικά τους μέσα να φθίνουν συνεχώς. Η ερωτική σχέση που θα συνάψει η μητέρα του Γιουσούφ με τον σταθμάρχη της πόλης, σε συνάρτηση με την ανάκτηση της χαμένης θηλυκότητας και σεξουαλικότητας της, θα διαταράξει τον Γιουσούφ. Η διάρρηξη της σχέσης του με την μητέρα του καθώς και η ασθένεια του που δεν του επιτρέπει να φέρει εις πέρας την στρατιωτική του θητεία, θα τον αναγκάσουν να λάβει σημαντικές αποφάσεις για το μέλλον του.\nΜπροστά στον θεατή ξεδιπλώνεται μια Τουρκία η οποία αλλάζει, σε ένα μεταίχμιο ανάλογο με εκείνο του νεαρού ποιητή ο οποίος πασχίζει να ενηλικιωθεί. Οι φάμπρικες και οι σκελετοί από μπετόν αντιπαραβάλλονται με τα περιβόλια και τα χωράφια, ένα αγροτικό περιβάλλον το οποίο προσπαθεί να παραμείνει ανόθευτο μέσα στην δίνη της βιομηχανικής ανάπτυξης και αυτοματοποίησης. Ο σκηνοθέτης σκιαγραφεί μια χώρα η οποία βιώνει την ακατάπαυστη βιομηχανοποίηση και τον εξαστισμό, πολύ περισσότερο μια κοινωνία η οποία πορεύεται μεταξύ παρόντος και παρελθόντος, αμφιταλαντεύεται μεταξύ Ανατολής και Δύσης.\nΟ έφηβος ποιητής παραμένει δέσμιος μιας σχέσης, η σχέση μεταξύ μάνας και γιου, η οποία διακόπτεται απότομα, ένας βίαιος απογαλακτισμός ο οποίος τον συνταράσσει. Tο στοιχείο του γάλακτός παίζει καθοριστικό ρόλο, είναι ο συνδετικός κρίκος μεταξύ των δύο ηρώων, είναι το μητρικό γάλα που δίνει ζωή.\nΟ Σεμί Καπλάνογλου καταφέρνει να αποδώσει με εξαιρετική απλότητα και λιτότητα σύγχρονες προβληματικές, κάτω από ένα πρίσμα καθαρά ρεαλιστικό. Το βλέμμα του παραμένει σταθερό, χωρίς λυρικές εξάρσεις και κινηματογραφικές μεγαλοστομίες. Το αφήγημα ιδιαίτερα λιτό σε ότι αφορά τη δράση διαμορφώνει μια ορισμένη ποιητική ατμόσφαιρα μέσα από το φάσμα της φύσης το οποίο αφήνει ανεξίτηλο το στίγμα του.\nΤα πλάνα διαπνέονται από μια μουσικότητα η οποία δεν αρέσκεται στη χρήση εξωτερικών στοιχείων. Ο σκηνοθέτης επιλέγει ήχους της καθημερινής συναναστροφής, τα ελάχιστα διαλογικά μέρη, και της φύσης χωρίς την βοήθεια μουσικών μοτίβων.\nΤο δεύτερο μέρος της τριλογίας του Γιουσούφ αντλεί εικόνες από την πρώιμη ενήλικη- εφηβική ζωή του ήρωα σε μια φθίνουσα πορεία με στόχο την παιδική ηλικία, μια κινηματογραφική αναδρομή ως τα χρόνια της παιδικής αθωότητας, ένα ταξίδι το οποίο στοχεύει στην παιδική ηλικία, την καθοριστικότερη στιγμή διαμόρφωσης ανθρωπίνων τύπων.\nΚάθε κινηματογραφική ταινία παρουσιάζει συνοχή, μπορεί να ιδωθεί αυτόνομα χωρίς την συνδρομή των άλλων.\n«H μόνη αλήθεια στον κόσμο ο παραλογισμός της αγάπης»\n-Αλφρέ ντε Μυσσέ\nΗ Μαρί και ο Φράνσις γνωρίζουν σε ένα φιλικό δείπνο τον Νικολά. Ο Νικολά σπουδάζει λογοτεχνία. Είναι γοητευτικός, έξυπνος και ζει ανέμελη ζωή. Ο μποέμ νέος θα κεντρίσει το ενδιαφέρον των δύο φίλων οι οποίοι με κάθε τρόπο θα προσπαθήσουν να κερδίσουν την αγάπη του. Ο Νικολά απολαμβάνει την παρέα του Φράνσις και της Μαρί μοιράζοντας την αγάπη του ισόμερα και στους δύο.\nΜέτα το πάρτι των γενεθλίων του, ο Νικολά προτείνει στους δυο φίλους να φύγουν για διήμερο στην εξοχή. Η Μαρί βλέποντας τον Νικολά να περνά περισσότερο χρόνο με τον Φράνσις, θα θελήσει να φύγει. Οι δυο φίλοι θα μαλώσουν και οι σχέσεις των τριών φίλων θα παγώσουν. Αποτέλεσμα πολλών προσπαθειών, οι δύο φίλοι θα εξομολογηθούν, ο καθένας με τον δικό του ιδιαίτερο τρόπο, την αγάπη τους στον Νικολά. Ο Φράνσις θα ομολογήσει την αγάπη του στον Νικολά ενώ η Μαρί θα του στείλει ένα ερωτικό ποίημα. Και οι δύο θα δεχτούν την απόρριψη.\nΟι δυο φίλοι θα συμφιλιωθούν και θα αναθερμάνουν τις σχέσεις τους. Μετά από έναν χρόνο, θα συναντήσουν τον Νικολά δείχνοντας εμφανώς την αποστροφή τους στην προσπάθεια του να τους μιλήσει. Οι δυο φίλοι θα ερωτευτούν από κοινού έναν παρευρισκόμενο στο πάρτι.\nΚατά την διάρκεια της ταινίας εμφανίζονται πλάνα διάφορων μαρτυριών, εν είδει συνεδρίας, με τις διάφορες ιστορίες σχετικά με την φύση του έρωτα, την απόρριψη, τις σχέσεις και την σεξουαλικότητα.\nΟι χαρακτήρες ξεδιπλώνονται ρεαλιστικά με τις διάφορες ψυχικές διακυμάνσεις και την προσπάθεια απόδοσης των διάφορων ατομικών χαρακτηριστικών που συγκροτούν τους ανθρώπινος τύπους, χωρίς την αίσθηση της υπερβολής και εξάρσεων. Ο δεκαεξάχρονος Ουμπέρτ, του J’ai tué ma mère, γεμάτος ένταση και πάθος σε έναν κόσμο που δεν μπορεί και δεν θέλει να τον καταλάβει έχει μεταστραφεί σε έναν εικοσιπεντάχρονο Φράνσις λιγομίλητο και πράο ο οποίος παρόλα αυτά προσπαθεί με κάθε μέσο να αγαπήσει και να αγαπηθεί.\nΟ νεαρός σκηνοθέτης Ξαβιέρ Ντολάν μας εισάγει στον πολύχρωμο κόσμο του. Γεμάτος μουσική και χρώματα μας παρουσιάζει τις περιπέτειες των ηρώων του. Σκηνογραφικά και ενδυματολογικά να κυριαρχούν τα έντονα χρώματα και οι παράτολμοι, πολλές φορές, συνδυασμοί, μας παρουσιάζεται ένας κόσμος ζωντανός, χωρίς καμία ψυχρότητα, έτοιμος να εκραγεί. Οι ερωτικές σκηνές κατακλύζονται από χρώματα τα οποία φωτίζουν τους πρωταγωνιστές και τρέπουν την σύνθεση απόκοσμη, σχεδόν μαγική. Η ματιά του δυναμική, με ζωηρά πλάνα, κοντινές λήψεις και εμμονή στις λεπτομερείς των υλικών αντικειμένων. Τα μουσικά θέματα της ταινίας λειτουργούν, εν είδει, λάιτ μοτίφ τα οποία συνοδεύονται με την χρήση slow motion εντείνοντας την αίσθηση της ζωντάνιας και της εμμονής στην λεπτομέρεια.\nO Καναδός δημιουργός παρουσιάζει μια κομεντί στην οποία το στοιχείο του ερωτισμού δεν απουσιάζει. Ο κινηματογραφιστής προσπαθεί να παρουσιάσει ένα σύγχρονο ερωτικό τρίγωνο κάτω από το πρίσμα της νεανικής αφέλειας, τον συνολικό παραλογισμό της αγάπης ως κινητήριας δύναμης του κόσμου, κατά το απόφθεγμα του Μυσσέ έτσι όπως εμφανίζεται στην αρχή του κινηματογραφήματος. Η εμφανής αίσθηση της επιτήδευσης και του στυλιζαρίσματος δίνουν, τέλος, την ιδιαίτερη ταυτότητα του δημιουργού.\nΥπό τους ήχους της synthpop o Φράνσις και η Μαρί παρακολουθούν τον Νικολά να χορεύει.\nΜια ομάδα τεσσάρων ανθρώπων με το όνομα Άλπεις, βιοπορίζονται με το να αντικαθιστούν ανθρώπους που έχουν φύγει από την ζωή. Προσελκύουν ανθρώπους που έχουν χάσει τα οικία τους πρόσωπα, οικειοποιούνται την συμπεριφορά τους χαρίζοντας μερικές στιγμές οικειότητας εκείνων των οποίων η θλίψη και το πλήγμα του χαμού είναι μεγάλο. Στα πλαίσια αυτά της ιεραρχημένης επιχείρησης, ένα μέλος της, μια νοσοκόμα, δένεται συναισθηματικά με μια νεαρή αθλήτρια του τένις η οποία τραυματίστηκε σε αυτοκινητιστικό δυστύχημα. Όταν πεθαίνει, προτείνει στους γονείς της κοπέλας να την αντικαταστήσει, αποκρύπτοντας το από την υπόλοιπη ομάδα, έτσι ώστε ο πόνος τους να μετριαστεί με την πάροδο του χρόνου. Θα γίνει όμως αντιληπτή από τον αρχηγό της ομάδας, ο οποίος θα την τιμωρήσει. Εκείνη θα κριθεί ακατάλληλη και θα πρέπει να αποχωρήσει. Και καθώς η ίδια είχε δεθεί συναισθηματικά με την οικογένεια της νεαρής αθλήτριας, η οδύνη της θα είναι μεγάλη.\nΑπό τα πλαίσια του οικογενειακού μικρόκοσμου του Κυνόδοντα, ο Γιώργος Λάνθιμος μας μεταφέρει στα πλαίσια ενός μακρόκοσμου ο οποίος πάσχει. Τα κινηματογραφήματα κινούνται σε ένα βασικό πλαίσιο το οποίο αφορά τις ανθρώπινες σχέσεις. Διακρίνει κανείς το πρόβλημα τις κοινωνικής απομόνωσης και της μοναξιάς, καίρια προβληματική της σύγχρονης αστικοποιημένης κοινωνίας, ένα σύνολο ανθρώπων τα οποία κινούνται μέσα στον αστικό ιστό κάτω από μια ανωνυμία. Στυλιζαρισμένο και με μια αίσθηση γκροτέσκου να πλανάται, ο κινηματογραφιστής παρουσιάζει ένα αφήγημα εγκεφαλικό, ψυχρές καλλιτεχνικές σεκάνς δομημένες σε μια λιτή πλοκή.\nΟ Γιώργος Λάνθιμος γίνεται ο σημαιοφόρος ενός πρωτότυπου κινηματογραφικού θεάματος, εκφραστής μιας ανορθόδοξης θεματολογίας, η παράξενη μορφή του ευρωπαϊκού κινηματογράφου. Στην οπτική του δογματικότητα θα συμπορευτεί η Αθηνά Ραχήλ Τσαγκάρη συστήνοντας κατά τον Steve Rose, το λεγόμενο Weird Wave. Στην συνέχεια θα προστεθεί μια κουστωδία σκηνοθετών όπως ο Έκτορας Λυγίζος, ο Αλέξανδρος Αβρανάς και η Ελίνα Ψύκου. Αν και αισθητικά υπάρχει μια αίσθηση ομοιότητας, η καλλιτεχνική ομαδοποίηση είναι μια μέθοδος απλούστευσης η οποία οδηγεί σε σειρά κοινοτοπιών από την πλευρά της ερμηνευτικής προσέγγισης.\nΑρχικά, τα κινηματογραφικά πονήματα, κοινωνικά αιχμηρά μηνύματα, συνδέθηκαν με την εποχή της κατάρρευσης των ψευδαισθήσεων, μια εποχή παρατεταμένης οικονομικής, πολιτικής και κοινωνικής ύφεσης. Ωστόσο, οι κινηματογραφικές απόπειρες ορθώνονται πολύ περισσότερο ως μικρά δοκίμια προβληματισμού για τον ανθρώπινο χαρακτήρα και τα διάφορα κοινωνικά προβλήματα παρά ως σύγχρονες ηθογραφικές αποτυπώσεις της ελληνικής κοινωνίας. Κινούνται σε ένα μη χρόνο και ένα μη τόπο εκφράζοντας αγωνιώδη ερωτήματα.\nΟι κινηματογραφικές ταινίες δεν μπορούν να ενταχθούν σε ένα ευρύ θεματικό πλαίσιο όπως εκείνο του οικογενειακού δράματος. Παρότι ταινίες όπως το Miss Violence και ο Κυνόδοντας φαίνεται να μοιράζονται την ίδια προβληματική, θα μπορούσαν να χαρακτηριστούν ως σουρεαλιστική σπουδή της οικογενειακής νοσηρότητας, ένα κατηγορητήριο για τις μεγαλύτερες γενιές, στην πραγματικότητα οι σκηνοθέτες έχουν μια διαφορετική οπτική. Ο Κυνόδοντας θα μπορούσε να ειδωθεί ως μια παραβολή δικτατορικών καθεστώτων και της αντίστοιχης καταπίεσης που ασκούν στα διάφορα κοινωνικά στρώματα. Βέβαια, οι διάφορες κινηματογραφικές προσπάθειες επιδέχονται πληθώρα ερμηνειών βασισμένη στην λιτή σεναριακή απόδοση και τα διάφορα αφηγηματικά κενά που αφήνουν σκεπτικούς πολλούς από τους θεατές.\nΤο λεγόμενο Αλλόκοτο Κύμα αρθρώνεται κατά κύριο λόγο στην κινηματογραφική προσπάθεια του Γιώργου Λάνθιμου. Το τελευταίο του πόνημα ο Αστακός απέσπασε το Βραβείο της Επιτροπής στο Φεστιβάλ των Καννών. Άνθρωποι οι οποίοι δεν έχουν καταφέρει να βρουν σύντροφο εξωθούνται από την πολιτεία σε ένα ξενοδοχείο στο οποίο εντός σαράντα πέντε ημερών είναι υποχρεωμένοι να βρουν το κατάλληλο σύντροφο. Εάν δεν τα καταφέρουν μεταμορφώνονται σε ζώα της επιλογής τους. Ο Λάνθιμος έχει καταφέρει να βρει πληθώρα μιμητών. Δεν ξέρουμε, όμως, αν αυτό το κινηματογραφικό είδος, εάν μπορεί να ισχυριστεί κανείς ότι υφίσταται, μπορεί να γεννήσει μια γόνιμη δημιουργία με μεγάλο εκτόπισμα και στο μέλλον οδηγώντας σε νέες κινηματογραφικές προσπάθειες.\nH Αριάν Λαμπέντ σε κάτι πιο ποπ. Σκηνή από την κινηματογραφική ταινία Άλπεις η οποία είναι δομημένη στο σχήμα του κύκλου.\nΗ Δήμητρα στην αέναη προσπάθεια της να βρει την κόρη της καταφθάνει στην Ελευσίνα. Θρηνεί για την αρπαγή της από τον Πλούτωνα, τον θεό που συνοδεύει την ανθρώπινη ψυχοσύνθεση στο επέκεινα. Τα ιερά καταστράφηκαν, οι θεοί που λατρεύονταν εδώ έδυσαν. Εκτός από την Περσεφόνη που δεν σταμάτησε του κύκλου τα γυρίσματα. Η νέα θρησκεία του Χριστιανισμού έδωσε τις απαντήσεις στα γωνιώδη ερωτήματα .\nΜε μια αίσθηση μελαγχολίας ο κινηματογραφιστής αποτυπώνει εν είδει ημερολογιακών καταγραφών την σύγχρονη πραγματικότητα της Ελευσίνας, πόνημα δέκα χρόνων. Ο δημιουργός προσπαθεί, μέσα στα πλαίσια του αστικού ιστού της Ελευσίνας αλλά και του ίδιου του ιστορικού χρόνου να εγκιβωτίσει ανθρώπινες ιστορίες. Ο Φίλιππος Κουτσαφτής καταφέρνει να δημιουργήσει ένα ντοκιμαντέρ με τα πιο βασικά μέσα δημιουργίας. Η αίσθηση μελαγχολίας διατρέχει όλο το πόνημα χωρίς να εκβιάζει συναισθηματικά. Ποιητική η αφήγηση του καταφέρνει να συμπυκνώσει στα λόγια του το τέλμα της ανθρώπινης ζωής , την ματαιότητα στην προσπάθεια συνεχούς εξέλιξης και αλλαγής. Ο κινηματογραφικός φακός αποτυπώνει μια πόλη η οποία αλλάζει συνεχώς πρόσωπο. Είναι μια συνεχής αντιπαράθεση μεταξύ παρελθόντος και μέλλοντος, ένας αγώνας που λαμβάνει χώρα στο παρόν.\nΗ σύνθεση ξεπερνά τα στενά όρια του ιστορικού ντοκιμαντέρ. Οι διάφορες προφορικές μαρτυρίες καταγράφουν τα θραύσματα μνήμης που συγκροτούν την ατομική μνήμη ενώ όλες μαζί μετουσιώνονται σε συλλογική μνήμη, διαρκής κατάσταση αναπροσαρμογής . Σε κάθε πρόσωπο η οδύνη της μνήμης και αντί για μια συλλογική μνήμη χίλιες μνήμες ανθρώπων που περιφέρουν το προσωπικό τους δράμα μεσ’ τη μεγάλη λαβωματιά της ιστορίας . Το δημιούργημα δρα σε ένα επίπεδο το οποίο αγγίζει την δομή της ύλης, μια ερμηνεία της ανθρωπινής ψυχοσύνθεσης μέσα στον χρόνο. Τα ανθρώπινα μικροφίλμ, οι ανθρώπινες μαρτυρίες οποίες εμφανίζονται, εκφράζουν με μια βαθιά αίσθηση σεμνότητας το προσωπικό τους βίωμα, ανθρώπινοι τύποι οι οποίοι με μια ανεπιτήδευτη απλότητα ξεδιπλώνουν την προσωπική τους ιστορία. Η ιστορία των ανθρώπων καταφέρνει να ξεπεράσει τα περιορισμένα όρια της μικρής και της μέσης διάρκειας και να αγγίζει τα πλαίσια της μεγάλης.\nΟ Παναγιώτης Φαρμάκης σαν θεϊκή επιφάνεια ξεπροβάλει και αφήνει ανεξίτηλο το στίγμα του στο κινηματογραφικό φακό. Ο πλάνης, με την μοναδική αίσθηση ελευθέριας και την πηγαία αγάπη του για τα θραύσματα του παρελθόντος, αναζητά το αρχαιολογικό υλικό ανάμεσα στο πιο ευτελές υλικό του σύγχρονου κόσμου τα μπάζα. Ένα ατέρμονο ταξίδι για την αναζήτηση της αλήθειας. Το αρχαιολογικό υλικό διασκορπισμένο στην Ελευσίνα μέσα στις βιομηχανικές ζώνες, την ακροθαλασσιά και τα αδειανά οικόπεδα, έτοιμα να φιλοξενήσουν σύγχρονα οικοδομήματα, αποτελεί πεδίο ενδιαφέροντος.\nΟ Κωνσταντίνος Βήτα επιμελείται την μουσική σύνθεση του πονήματος. Μπορεί η συγκεκριμένη σύνθεση να μην αποπνέει καμία μεγαλοπρέπεια αλλά είναι ακριβώς οι βασικές δομές της μουσικής που την καθιστούν μοναδική. Τα μουσικά μέλη συμπληρώνουν την κινηματογραφική σύνθεση με τρόπο ανεπιτήδευτο εκφράζοντας τις απλές δομές των μουσικών συνθέσεων.\nΤο κινηματογάφημα σε μαγνητίζει και σε μαγεύει. Σε υποβάλλει σε έναν άλλο κόσμο, διαφορετικής αίσθησης, ο οποίος σε καθυποτάζει με αυτή την άγνωστη και απόμακρη φυσιογνωμία του η οποία είναι παρελθούσα και ουδέποτε υπάρχει περίπτωση να γίνει βιωμένη. Είναι μια προσπάθεια καταγραφής ατέρμονη. Η προσπάθεια δηλώνεται με την έκκληση για συγχώρεση. Μια έκκληση για την αδυναμία επικέντρωσης στις αμέτρητες ιστορίες των ανθρώπων, ζώντων και μη, τους όποιους ο σκηνοθέτης δεν κατάφερε να καταγράψει με τον τρόπο και την συχνότητα που ήθελε αλλά κυρίως μια έκκληση συγχώρεσης για τον ίδιο τον τόπο ο οποίος παραμένει άγνωστος και μαγικός.\nΟ σύγχρονος θεατής στρέφει το βλέμμα με αποστροφή μπροστά στην σύγχρονη πραγματικότητα της Ελευσίνας.\n Τα συγκεκριμένα χωρία αποτελούν αφηγηματικά μέρη του κινηματογραφήματος.\nΗ «Φεύγουσα» κόρη, έργο στο μεταίχμιο αρχαϊκής διακοσμητικότητας και κλασικής φυσιοκρατίας, φωτίζει τον δρόμο της Περσεφόνης ερχόμενη από το σκότος του Κάτω Κόσμου.\nΟ ποιητής Αντρέι Γκόρτσακοφ αναζητώντας πληροφορίες για τη ζωή και το έργο του Ρώσου δουλοπάροικου συνθέτη Μπεριόζοφσκι οδηγείται στην Ιταλία. Μέσα από την περιπλάνηση του θα βιώσει τον νόστο, εκείνη την αίσθηση που οδήγησε τον Μπεριόζοφσκι στην επιστροφή και τελικά στην αυτοκτονία. Ο Αντρέι με τη συνοδεία της Ευγενίας, η οποία τον βοηθά στην μετάφραση, θα συναντήσουν τον Ντομένικο. Ο Ντομένικο φοβούμενος το τέλος του κόσμου είχε φυλακίσει την οικογένεια του μέσα στο σπίτι τους για εφτά χρόνια. Τώρα περιφέρεται μόνος. Έχει θέσει ως στόχο να σώσει τον κόσμο και προσπαθεί να περάσει με ένα αναμμένο κερί στην απέναντι πλευρά ενός λουτρού. Οι προσπάθειες του όμως είναι μάταιες γιατί αμέσως τον βγάζουν φοβούμενοι ότι θα πνιγεί. Εκείνος ο κατ’ επίφαση τρελός, εν είδη Αγίου αποδίδει τον τελευταίο λόγο, την ύστατη προσπάθεια νουθεσίας. Μετά από μία τριήμερη διακήρυξη στη Ρώμη βάζει τέλος στην ζωή του, το κύκνειο άσμα ενός τρελού. Ο Αντρέι πρέπει να φέρει εις πέρας τη αποστολή του, κοινωνός στο έργο του Ντομένικο, αποφασίζει να επιστέψει στην λουτρόπολη και να ολοκληρώσει το έργο εκείνου. Αφού διανύσει την απόσταση με το αναμμένο κερί ξεψυχά και ολοκληρώνει με τη σειρά του το δικό του οδοιπορικό.\nΟ Ντομένικο ασκεί μια μοναδική έλξη στον ποιητή Αντρέι, ο οποίος αντιλαμβάνεται την υπαρξιακή απόγνωση της σύγχρονης κοινωνίας, σχόλιο του ίδιου το σκηνοθέτη για το μέλλον της ανθρωπότητας, και αναλαμβάνει ένα ρόλο διαμεσολάβησης ανάμεσα στην υλιστική κοινωνική πραγματικότητα και την πνευματική κατάσταση του Ντομένικο. Ο Ντομένικο ξεπροβάλλει ως Μεσσίας ο οποίος προσπαθεί να καταδείξει την εγωιστική τάση του ανθρώπου και τον αδυσώπητο υλισμό ο οποίος τείνει προς την κοινωνική εξαθλίωση και κατάπτωση. Είναι εκείνος ο οποίος με όπλο την πνευματική του πίστη επωμίζεται το δύσκολο έργο, ολόκληρη την ευθύνη της κοινωνίας, η οποία έχει χάσει τον αληθινό προσανατολισμό της.\nΗ πράξη του Ντομένικο και το τραγικό του μαρτύριο στο λόφο του Καπιτωλίου φέρνει συνειρμικά στο νου το μαρτύριο του Αγίου Πέτρου όπως μάλιστα έχει αποδοθεί στο παρεκκλήσιο του Αγίου Λαυρεντίου στην Ρώμη στα τέλη του δέκατου τρίτου αιώνα. Η συγκεκριμένη νωπογραφία, αφαιρετική στην σύλληψη της με σαφή επιρροή από την βυζαντινή παράδοση, φέρει ακόμα τα στοιχεία της πνευματικότητας της Ανατολής η οποία είχε το προβάδισμα, κατά τον Ταρκόφσκι, εξεύρεσης της αναλλοίωτης αλήθειας. Ο μεσαιωνικός νωπογράφος απεικονίζει τον Απόστολο Πέτρο στο σταυρό του μαρτυρίου διακηρύσσοντας στο λαό της Ρώμης ενώ παρασκηνιακά τοποθετούνται δύο σημεία αναγνώρισης της Ρώμης ,το μαυσωλείο του Αδριανού και το Meta Romuli.\nΤο έργο του Ντομένικο αποκαλύπτει το κοινωνικό ρόλο του καλλιτέχνη και του έργου του ιδωμένα μέσα από την πνευματική έμπνευση του σκηνοθέτη-δημιουργού. Ο καλλιτέχνης ορθώνεται μπροστά στο κοινό και αρθρώνει λόγο ο οποίος εκφράζεται στο διηνεκές. Συγκρούεται με το τετριμμένο και το κοινωνικό κατεστημένο που αποζήτα την σταθερότητα και αναζητά την απόλυτη αλήθεια η οποία καθαρά πνευματική, αποτελεί ισορροπία μεταξύ υλικών και ηθικών αρχών. Με τη σειρά του το έργο τέχνης παρουσιάζεται σαν ένα άλλο κοσμοείδωλο, ένα υποκειμενικός φορέας της σκέψης του καλλιτέχνη –το σύμβολο του σύμπαντος και ο φορέας της απόλυτης πνευματικής αλήθειας η οποία λειτουργεί αντιθετικά σε σχέση με το θετικιστικό πνεύμα των επιστημών.\nΟ Ταρκόφσκι δημιουργεί την δική του συμφωνία του Νέου Κόσμου, φορέας νοσταλγίας και αφόρητου πόνου, ένας μοναχικός συνταξιδιώτης της ψυχικής κατάστασης του Ντβόρζακ. Και πράγματι ολόκληρη η σύνθεση έχει μια απρόσμενη μελαγχολία η οποία διαπερνά ολόκληρο το κινηματογραφικό υλικό.\nΜια εικόνα καθαρά ποιητική ,η συναισθηματική κατάσταση του Αντρέι Γκόρτσακοφ και η νέα πραγματικότητα την οποία καλείται να αντιμετωπίσει. Ένα καινούργιο σύνολο ο ναός, τα σπαράγματα του υλικού δυτικού πολιτισμού, και το ρώσικο τοπίο με την ξύλινη καλύβα.\nΗ Κατερίνα ,στην ευαίσθητη περίοδο της εφηβείας, θα καταλάβει ότι κάτι μέσα της είναι λειψό και όπως εκείνη μαδά, σιγά-σιγά, το κάθισμα του λεωφορείου που την πηγαινοφέρνει κάθε μέρα στο γυμνάσιο έτσι και κάτι μέσα της μαδά. Τρομερές σκέψεις θα κατακλίσουν το μυαλό της,θα καταντήσουν δεύτερη υπόσταση της. Θα παλέψει, μέχρι το τέλος, με το τέρας της μανιοκατάθλιψης χωρίς να μπορέσει να επιβιώσει. Θα πονέσει μα και θα αγαπήσει. Καρπός του ερωτά της ο Πέτρος, ο ίδιος ο έρωτας της-παθολογικός, ο οποίος θα καταφέρει να τις γεμίσει όλες τις ρωγμές της μέχρι την τελευταία στιγμή.\n«Το βιβλίο της Κατερίνας» «δεν έχει σκοπό να πληγώσει κανέναν, εκτός απ’ αυτούς που θα το διαβάσουν» μας ομολογεί ο συγγραφέας. Η προσωπική αφήγηση της Κατερίνας αναμοχλεύει πράγματα και καταστάσεις από ένα σχετικά μακρινό παρελθόν για να καταλήξει σε μια τωρινή κατάσταση απουσίας, ένα χρονικό μιας οικογένειας με ελαφρές ιστορικές σημάνσεις, στηρίγματα του αναγνώστη με την πραγματικότητα. Οι χαρακτήρες που αναδύονται από το αφήγημα είναι φιγούρες κατεξοχήν τραγικές, σε μια διαρκή κατάσταση συγκρουσιακή με τον εαυτό τους και το πεπρωμένο. Κομβικός καθίσταται ο ρόλος της κατανόησης δια μέσου της μαρτυρίας, η δόμηση επιμέρους επιπέδων κατανόησης και συνάμα αυτογνωσίας. Κατανόηση μίας όχι και τόσο άγνωστης ετερότητας, αν μπορεί να χαρακτηριστεί με αυτό τον τρόπο, η οποία εξιλεώνει αφηγήτρια και αναγνώστες-θεατές.\nH κυκλική δομή της αφήγησης και της δράσης μπορεί να προετοιμάζει για το βίαιο γεγονός της αυτοχειρίας, την ίσως ύστατη προσπάθεια λύτρωσης, αλλά συνάμα δεν αφαιρεί από το λογοτέχνημα και το δράμα την αίσθηση της τόσο πολύ ποθητής κάθαρσης.\nΗ Λένα Παπαληγούρα στο ρόλο της Κατερίνας ερμηνεύει πάνω σε ένα τεντωμένο σκοινί, σε μια κατάσταση παρόρμησης και υποτονικότητας κατασκευάζοντας μέρη όμοια με εκείνα της μανιοκατάθλιψης.\nΟ δραματοποιημένος μονόλογος σε σκηνοθεσία Γιώργου Νανούρη υποβάλει τον θεατή με την ατμοσφαιρική αίσθηση, το παιχνίδι του φωτός με το σκοτάδι-η κατανόηση των ψυχικών διακυμάνσεων και της εσωτερικότητας, και με την μουσική του Λόλεκ ο οποίος συνοδεύει ζωντανά το όλο εγχείρημα.\nΗ Κατερίνα λίγο πριν φύγει θα μοιραστεί μερικές ώρες με τον Πέτρο. Θα ακούσουν μαζί τον δίσκο της Λένας Πλάτωνος για τον αυτόχειρα ποιητή. Παραθέτω την πρώτη στροφή του ποιήματος Βράδυ.\n«Τα παιδάκια που παίζουν στ’ανοιξιάτικο δείλι\n– μια ιαχή μακρυσμένη-,\nτ’αεράκι που λόγια με των ρόδων τα χείλη\nψιθυρίζει και μένει,»\nΗ παράσταση ανεβαίνει στο θέατρο Θησείον.\nΗ εικόνα ανήκει στην Ιωάννα Χατζηανδρέου και έχει παρθεί από τον ιστότοπο http://www.lykofos.org/\nΟ Γιάνους και η Εύα υπήρξαν εραστές. Έχουν χωρίσει εδώ και αρκετό καιρό. Την παραμονή των Χριστουγέννων η Εύα θα τον προσεγγίσει, για να τον απομακρύνει από την οικογένεια του. Με μια σειρά από ψέματα, η εξαφάνιση και αναζήτηση του αγαπημένου της, θα τον κρατήσει όλο το βράδυ κοντά της. Τελικά θα αποχωριστούν το ξημέρωμα. Ο Γιάνους θα επιστρέψει στην οικογένεια του.\nΠαραβαίνοντας την βιβλική εντολή «τῇ δὲ ἡμέρᾳ τῇ ἑβδόμῃ σάββατα Κυρίῳ τῷ Θεῷ σου· οὐ ποιήσεις ἐν αὐτῇ πᾶν ἔργον», οι δύο ήρωες θα περιπλανηθούν σε μια άδεια και χιονισμένη πόλη, σε έρημα νοσοκομεία και θαλάμους νεκροτομείων, σε αποβάθρες χωρίς αναχωρήσεις, για να γεμίσουν μερικές ώρες μοναξιάς, κενές-όταν όλα είναι νεκρά, και να προσπαθήσουν, χωρίς καμία θέρμη, να επανενωθούν. Θα καταστήσουν τους εαυτούς τους ευάλωτους σε μια αφόρητη μοναξιά που ξεπερνά τους χαρακτήρες αλλά και την ιδιαίτερη ημέρα για να γίνει κομμάτι του εαυτού τους και της καθημερινότητάς τους. Κρυμμένοι και οι δύο κάτω από ψεύτικες προφάσεις μένουν ως το τέλος για να αποχωριστούν για πάντα.\nΟυδέτερο το βλέμμα μας στην εξέλιξη των πραγμάτων, αντανακλάσεις, τζάμια, περσίδες και γενικά πλάνα συνθέτουν την οπτική, τα διάφορα βλέμματα που ακολουθούν τους ήρωες στο νυχτερινό ταξίδι τους, η ίδια η αποστασιοποίηση τους από τα γεγονότα καθιστώντας την ταινία ένα αθόρυβο κοινωνικό δράμα.\nO Κριστόφ Κισλόφσκι δημιουργεί μια σειρά δέκα αυτοτελών επεισοδίων με τον γενικό τίτλο Δεκάλογος. Η σχέση των επεισοδίων είναι πολύ χαλαρή, το μόνο κοινό μεταξύ των χαρακτήρων είναι το γεγονός ότι αποτελούν ένοικοι του ίδιου κτίσματος, σκηνικός χώρος ένα πανομοιότυπο και μεγάλο συγκρότημα κατοικιών στην Κρακοβία, ένας κοινός τόπος για τους ήρωες που συνυπάρχουν στον ίδιο χώρο, παρόμοια οι φόβοι και οι αγωνίες τους.\nΤα επεισόδια πρέπει να ειδωθούν ως έναυσμα για τους σύγχρονους ηθικούς προβληματισμούς, την προβληματική που γεννά εν γένει η κοινωνία, παρά ως αυστηρές αντανακλάσεις των βιβλικών εντολών οι οποίες όμως παραμένουν ορατές.\n«…Ο Δεκάλογος είναι μια απόπειρα αφηγήσεις δέκα ιστοριών για δέκα-είκοσι ανθρώπους οι οποίοι παγιδευμένοι όπως είναι σ’ έναν αγώνα κάτω από αυτές και όχι άλλες περιστάσεις -περιστάσεις που είναι φανταστικές, αλλά θα μπορούσαν να συμβούν σε κάθε ζωή, συνειδητοποιούν ξαφνικά ότι γυρνούν σε κύκλους, χωρίς να μπορούν να επιτύχουν αυτό που θέλουν.»\n« Υπάρχει αυτός ο τύπος που τον βλέπουμε να περιφέρεται σε όλες τις ταινίες. Δεν ξέρω ποίος είναι. Κάποιος που έρχεται και παρακολουθεί. Παρακολουθεί εμάς, τη ζωή μας. Δεν φαίνεται πολύ ευχαριστημένος. Στα σενάρια περιγράφεται πάντοτε σαν ένας νεαρός.»\nΑυτή η μυστήρια φιγούρα κάνει την εμφάνιση της και στο Δεκάλογο ΙΙΙ και θα μπορούσε να θεωρηθεί ως το απρόσμενο και θεϊκό στοιχείο, ο χαρακτήρας ο οποίος εμφανίζεται στις πιο κρίσιμες στιγμές αλλά δεν επεμβαίνει, ένα είδος προειδοποίησης για αυτούς που παρακολουθεί.\nΣχόλιο του Kieslowski για τον Δεκάλογο στο Μιχάλης Δημόπουλος, Αχιλλέας Κυριακίδης (Επιμ.). Krzysztof Kieslowski , 36ο Φεστιβάλ Κινηματογράφου Θεσσαλονίκης. Αθήνα: Καστανιώτης (1995),231-232\nΣτην τελευταία τους στάση, σε έναν σιδηροδρομικό σταθμό η Εύα θα ομολογήσει «Σκέφτηκα ότι αν μπορούσα να βγάλω την νύχτα μαζί σου μέχρι τις 7 το πρωί. Τότε θα πήγαιναν όλα καλά.»\nΕνδεικτικά,Θόδωρος Σούμας, Εθνικές κινηματογραφίες, στιλ και σκηνοθέτες. Αθήνα: Αιγόκερως (2009),141-145


- Εικόνα του Frigate Bay Resort, Μπαστέρ - TripAdvisor\nΝέο! Μας επισκέπτεστε για να δείτε γνώμες από ταξιδιώτες. Τώρα μπορείτε και να κάνετε κράτηση για το ξενοδοχείο σας απευθείας στο TripAdvisor. my suite\n- Εικόνα του Frigate Bay Resort, Μπαστέρ\nΚαραϊβική› Σεντ Κιτς και Νέβις› Σεντ Κιτς› Μπαστέρ› Μπαστέρ Ξενοδοχεία› Frigate Bay Resort Εικόνες\nΦωτογραφία: “ my suite\nαπό Frigate Bay Resort\nΝο 6 από 6 ξενοδοχεία για: Μπαστέρ Frigate Bay P.O. Box 137, Μπαστέρ, Σεντ Κιτς Ανέσεις ξενοδοχείου\nΕυχαριστούμε, islanddream80 Αναφορά Frigate Bay Resort: Έχετε πάει; Μοιραστείτε τις εμπειρίες σας!\nΠροσθήκη φωτογραφίας Δείτε και τις 64 κριτικές για το Frigate Bay Resort Δείτε παρόμοια ξενοδοχεία Ocean Terrace Inn 96 ΚριτικέςΠροβολή τιμών 3.9 χλμ Ottley's Plantation Inn 479 ΚριτικέςΠροβολή τιμών 9.8 χλμ Sugar Bay Club 168 ΚριτικέςΠροβολή τιμών 2.0 χλμ Μπαστέρ: Δείτε όλα τα ξενοδοχεία Πληροφορίες για εμάς


Η επιλεκτική, φασιστικού τύπου παραπομπή των Τσοχατζόπουλου-Παπαντωνίου\n“Ένοχοι” οι δύο, “αθώα” η Ρωσία και οι φίλοι της\nΠροχωρά με γρήγορους ρυθμούς η πολιτική δίωξη για τους Παπαντωνίου-Τσοχατζόπουλο. Το κοινό χαρακτηριστικό και των δύο είναι ότι είναι αντίθετοι στα σχέδια του Γ. Παπανδρέου για το ΠΑΣΟΚ, γιατί ο μεν πρώτος είναι από τους επικεφαλής της εσωτερικής αντιπολίτευσης, ο δε δεύτερος είναι αντίθετος με το “ανοιχτό ΠΑΣΟΚ” που θέλει ο Παπανδρέου για να βάλει το Συνασπισμό μέσα στο ΠΑΣΟΚ. Λιγότερο από τους δύο ενοχλεί τους ρωσόφιλους ο Τσοχατζόπουλος γιατί τελευταία έχει εξελιχθεί στον φανατικότερο υποστηρικτή της υποψηφιότητας Κωσταντόπουλου για την προεδρία της Δημοκρατίας. Ως γνωστό η μόνη πολιτική τάση που αντιδρά σε αυτήν την υποψηφιότητα είναι η εσωκομματική αντιπολίτευση του ΠΑΣΟΚ. Έτσι η υποστήριξη από τον Τσοχατζόπουλο είναι καίριας σημασίας για τον Κωσταντόπουλο. Εννοείται ότι η δίωξη κατά του Τσοχατζόπουλου καθόλου δεν τον εμποδίζει να φωνάζει υπέρ του Κωσταντόπουλου. Ίσα-ίσα όσο περισσότερο τον στριμώχνουνε στην εξεταστική τόσο περισσότερο φωνάζει υπέρ του Κωσταντόπουλου για να σωθεί. Εννοείται ότι ούτε ο ίδιος, ούτε πιθανά και ο Παπαντωνίου αντιλαμβάνονται ότι ο βασικότερος διώκτης τους είναι το κόμμα που θέλει να εκκαθαρίσει το ΠΑΣΟΚ, δηλαδή ο ΣΥΝ, δηλαδή ο Κωσταντόπουλος. Αυτοί βλέπουν σαν κύριο εχθρό και εκτελεστή τους τη ΝΔ. Ο Καραμανλής λοιπόν προσφέρει τις υπηρεσίες του γι’ αυτή τη νέα εκκαθάριση στο κόμμα της αντιπολίτευσης.\nΗ μεθόδευση της εκκαθάρισης\nΜε την άνοδο της ΝΔ στην κυβέρνηση τοποθετήθηκε σαν υπουργός Εθνικής Άμυνας ο Σπηλιωτόπουλος και στη θέση του γενικού γραμματέα του ΥΕΘΑ ο πρώην εισαγγελέας του Αρείου Πάγου Ζορμπάς. Αυτοί προετοίμασαν με εντολή του Καραμανλή το χτύπημα στους παραπάνω δύο. Μια πάγια τακτική του ρωσόδουλου μπλοκ είναι να δίνει τα χτυπήματά του όχι το ίδιο απευθείας, δηλαδή μέσω των βασικών ανθρώπων του, αλλά μέσω άλλων εχθρών του από άλλα πολιτικά μπλοκ. Έτσι το ίδιο και κάνει τη δουλειά του και δεν εκτίθεται. Και όχι μόνο. Στα μάτια του θύματος θα φαίνεται ότι δεν είναι οι ρωσόδουλοι που φταίνε που το οδήγησαν στο σκάνδαλο και μετά το άφησαν ακάλυπτο, αλλά φταίνε αυτοί που θα το παραπέμπουν. Τα σκάνδαλα έρχονται στο φως όταν το ρωσόδουλο καθεστώς αποφασίσει ότι είναι η ώρα για να εκκαθαριστεί κάποιος αντίπαλός του.\nΌπως καταγγέλθηκε κατά τη συζήτηση στη Βουλή από τον Βενιζέλο, που είναι ο αρχηγός της αντιπολίτευσης στον Παπανδρέου στο εσωτερικό του ΠΑΣΟΚ: “Ο Ζορμπάς κρύβεται πίσω από τις έρευνες των εισαγγελέων παρουσιάζοντας μάλιστα και έγγραφο του γενικού γραμματέα εξοπλισμών προς τον αρμόδιο εισαγγελέα, με το οποίο - όπως τόνισε - στην πραγματικότητα "τον καθοδηγεί και του επισημαίνει τις ευθύνες των δύο πρώην υπουργών για τέλεση ποινικών πράξεων"” (Νέα, 13-10). Η συντονίστρια Εξωτερικών και Άμυνας του ΠΑΣΟΚ Διαμαντοπούλου στην ίδια συζήτηση έδειξε τον αντίπαλο στους δύο διωκόμενους: “αίσθηση προκάλεσε η αποκάλυψή της ότι στις καταγγελίες για τα δύο οπλικά συστήματα είχαν πρωτοστατήσει αρχικώς οι γνωστοί για το χουντικό παρελθόν τους δικηγόροι K. Πλεύρης και Γ. Αλφαντάκης και πως οι πολυσέλιδες αναφορές τους περιέχονται στη δικογραφία” (στο ίδιο). Ο εχθρός λοιπόν είναι η Δεξιά και μάλιστα η πιο μισητή, που όπως είπε και ο Παπαντωνίου στην τοποθέτησή του στη Βουλή: “H δημοκρατική παράταξη απαιτεί τη συνολική εκκαθάριση όλων των συκοφαντιών που έχουν εκτοξευθεί και συνεχίζουν να αναπαράγονται… Σύμφωνα με πάγια τακτική της, εδραιωμένη εδώ και πολλές δεκαετίες, η Δεξιά με τη σκανδαλολογία επιδιώκει να συγκαλύψει την αδυναμία της να παράγει θετικό έργο, καθώς και την ανικανότητα να κυβερνήσει” (Νέα, 2-10). Τα θύματα είναι έτοιμα και ο "εχθρός" τους επίσης ορατός.\nΈτσι λοιπόν δύο αντιεισαγγελείς του Αρείου Πάγου έκαναν αναφορές προς τη Βουλή για την εξέταση τυχόν αξιόποινων πράξεων από τους Παπαντωνίου-Τσοχατζόπουλο κατά την υπογραφή της σύμβασης για τα ραντάρ TPQ-37 μεταξύ του υπουργείου Άμυνας και της αμερικανικής εταιρείας Raytheon και για τη σύμβαση των αντιαεροπορικών συστημάτων ΤΟR-Μ1 μεταξύ του υπουργείου Άμυνας και του ρωσικού κράτους.\nΟ Τσοχατζόπουλος κατηγορείται για τα ραντάρ TPQ-37 ότι δεν τηρήθηκε ο νόμος σύμφωνα με τον οποίον δεν μπορεί να γίνει -όπως συνέβη στην προκειμένη περίπτωση- απευθείας ανάθεση χωρίς διαγωνισμό εφ’ όσον το προτεινόμενο είδος έχει κι άλλους κατασκευαστές, κατόχους ή εισαγωγείς και μάλιστα ότι ο ίδιος πήρε την ευθύνη αυτής της σύμβασης. Ο Παπαντωνίου κατηγορείται πάλι για τα ραντάρ διότι όταν ήταν υπουργός Άμυνας και ενώ “βάσει της σύμβασης -μετά τις προβλεφθείσες τεχνικές βελτιώσεις- και με δεδομένο ότι κι αυτές δεν στάθηκαν ικανές να το καταστήσουν αποδοτικό το 2003 και το 2004, θα μπορούσε να διαρρήξει τη σύμβαση και να κηρύξει έκπτωτο τον προμηθευτή, κάτι που δεν έπραξε” (Καθημερινή, 29-9). Για τα ρωσικά αντιαεροπορικά ΤΟR-M1 κατηγορούνται και οι δύο για το ότι τα αντισταθμιστικά οφέλη ήταν χαμηλότερα από ότι έπρεπε και για το γεγονός ότι προχώρησαν στην προμήθεια παρόλο που το ΓΕΣ τα είχε κατατάξει τρίτα στην αξιολόγηση, ενώ το ΓΕΑ τα είχε αποκλείσει, εξ ου και η πρόσφατη καθαίρεση του αρχηγού ΓΕΑ με πρόσχημα το ατύχημα ή σαμποτάζ του ελικοπτέρου που μετέφερε τον Πατριάρχη Πέτρο (με την ευκαιρία σημειώνουμε ότι τη θέση του Πέτρου πήρε ο ρωσόφιλος αρχιεπίσκοπος Ζιμπάμπουε Αλέξανδρος ένας άνθρωπος που στην ενθρόνιση του παρέστη μόνο ο Χριστόδουλος κι ο Στεφανόπουλος και όχι ο Βαρθολομαίος).\nΤο μεγαλύτερο σκάνδαλο. Η πηγή προμήθειας των ΤΟR\nΑυτό όμως που κανένα κόμμα δεν αμφισβήτησε στη Βουλή ήταν αυτή καθ' εαυτή η προμήθεια όπλων από τη Ρωσία, η οποία από μόνη της αποτελεί το μεγαλύτερο σκάνδαλο. Γενικά οι προμήθειες όπλων είναι μια βασική μέθοδος για την εξάρτηση κρατών και στρατών από ένα ιμπεριαλιστικό κράτος. Το κράτος που πουλάει όπλα παρέχει τεχνογνωσία, ιδιαίτερα αν πρόκειται για όπλα με ηλεκτρονικά συστήματα, εκπαιδεύει προσωπικό του αγοραστή, αποκτά πρόσβαση στη χώρα παρέχοντας προμήθειες μέσω των αντισταθμιστικών σε διάφορους ανθρώπους και εταιρείες που συμμετέχουν στο κύκλωμα των προμηθειών και εξαρτά για πολύ μεγάλο χρονικό διάστημα το κράτος-αγοραστή μέσω των ανταλλακτικών για τα όπλα που πούλησε.\nΌμως σε ότι αφορά τα ρωσικά όπλα υπάρχουν πρόσθετα προβλήματα. Αυτά για να γίνουν συμβατά με αντίστοιχα ελληνικά που είναι δυτικής προέλευσης θα πρέπει οι ρώσοι τεχνικοί που θα τα βάλουν σε λειτουργία να έχουν πρόσβαση σε μια σειρά από τεχνικά τους χαρακτηριστικά που αποτελούν απόρρητα στοιχεία του ΝΑΤΟ. Ο ελληνικός σοβινιστικός στρατός για χρόνια ήταν δεμένος με τη Δύση τόσο από την άποψη της εκπαίδευσης όσο και από την άποψη των οπλικών συστημάτων. Μετά τις μεγάλες εκκαθαρίσεις στη διάρκεια της πρώτης πενταετίας της διακυβέρνησης του ΠΑΣΟΚ από στελέχη της παλιάς Δεξιάς, άρχισε σιγά-σιγά η χώρα να προσδένεται στο άρμα της ρώσικης πολιτικής κύρια μέσα από το Κυπριακό και το Αιγαίο. Οι σοβινιστές προσανατολίστηκαν από τον Α. Παπανδρέου προς τη Ρωσία, σαν τον εγγυητή των ονείρων τους για επέκταση, και άρχισαν να μισούν τη Δύση και ιδιαίτερα τις ΗΠΑ μετά το 1974 για την καταστροφή των σχεδίων τους για την προσάρτηση της Κύπρου. Είναι χαρακτηριστικό ότι η αγορά των ΤΟR-M1 προχώρησε, παρόλο που είχε απορριφθεί αρχικά λόγω ασυμβατότητας με τα υπάρχοντα όπλα δυτικής προέλευσης. Αμέσως μετά την κρίση στα Ίμια και μόλις αγοράστηκαν, τα έξι από αυτά εστάλησαν αμέσως στην Κύπρο. Μάλιστα ένας λόγος που βάρυνε στην αγορά τους ήταν ότι αυτά “ήταν το μόνο (σσ. οπλικό σύστημα) για το οποίο δεν ετίθετο θέμα εμπάργκο μεταφοράς του στην Κύπρο” (Νέα, 2-10). Είναι ιδιαίτερα αποκαλυπτική η κατάθεση στην Εξεταστική Επιτροπή της Βουλής του πρώην αρχηγού του ΓΕΣ Χαρβάλα για τη σύμβαση αυτή (όχι τυχαία και αυτός εκπαραθυρώθηκε από τον Καραμανλή σε χρόνο μηδέν για ένα δυο ατυχήματα στρατιωτών άσχετα με οποιεσδήποτε δικές του ευθύνες). Αξίζει να παραθέσουμε ένα τμήμα της: “ο κ. Xαρβάλας απάντησε ευθέως ότι…δεν θα έπαιρνε συστήματα τα οποία θα ήταν βαθμολογημένα ως τελευταία. Παρ’ όλα αυτά παραδέχθηκε ότι πρυτανεύουν ενίοτε και άλλα κριτήρια στα οποία δεν ήταν αρμόδιος. Παραδέχθηκε …ότι δεν υλοποιήθηκαν (μόλις 15 από τα 830 εκ.) τα αντισταθμιστικά ωφελήματα: “Θεωρώ ότι ήταν συμβατική υποχρέωση της εταιρείας να υλοποιήσει αυτά τα προγράμματα”…Ο μάρτυρας παραδέχθηκε, απαντώντας στον κ. Λυκουρέζο, ότι προκειμένου να προσαρμοσθεί το σύστημα “η όποια επιμήκυνση του χρόνου και άρα όποια χρήματα μπορούσαν να ξοδευτούν, ήταν επιβαρυντικά στην αρχική τιμή της σύμβασης”, όπως επίσης παραδέχθηκε ότι η χώρα μας δεν έχει καρπωθεί αυτά που θα έπρεπε από τη σύμβαση των αντισταθμιστικών ωφελημάτων. Παραδέχθηκε ότι από το 1999 που έγινε η προμήθεια δεν έχει ακόμη επιτευχθεί η λεγόμενη διασύνδεση με το σύστημα αεράμυνας …ενώ έκανε λόγο για απροθυμία των Pώσων να ανταποκριθούν στις υποχρεώσεις τους, γεγονός που τον ανάγκασε να χαρακτηρίσει τη ρωσική πλευρά αφερέγγυα: “Ζητήσαμε 82 ανταλλακτικά και μας χορηγούσαν 32” (Καθημερινή, 5-11). Τα ίδια παραδέχτηκε και ο Σπηλιωτόπουλος σε συνέντευξη που έδωσε στη Μόσχα πριν λίγες μέρες. Στη συνέντευξη αυτή ο Σπηλιωτόπουλος ήταν αποκαλυπτικός για την υπόθεση της εξεταστικής: “O κ. Σπηλιωτόπουλος, ο οποίος επέλεξε να μεταβεί στη Mόσχα την ώρα που στην Aθήνα η εξεταστική επιτροπή διερευνά την υπόθεση των TOR, υπογράμμισε σε όλους τους τόνους, απαντώντας στις ερωτήσεις εκπροσώπων των μέσων ενημέρωσης και παρουσία του Pώσου ομολόγου του κ. Σεργκέι Iβανόφ, ότι στην επιτροπή “δεν τίθενται σε αμφισβήτηση τα ρωσικά όπλα, εκείνο που αμφισβητείται είναι η νομιμότητα των διαδικασιών προμήθειας με ευθύνη της ελληνικής πλευράς και η πρόβλεψη που υπήρχε σε ό,τι αφορά τις δυνατότητες διασύνδεσης του συστήματος με την υπόλοιπη ελληνική αεράμυνα”. Yπογράμμισε ακόμη ότι “δεν υπάρχει θέμα για τα ανταλλακτικά” ούτε για τη διαθεσιμότητα” (στο ίδιο, οι επισημάνσεις είναι δικές μας). Η απόφαση λοιπόν για την αγορά των ΤΟR-M1 είναι οικονομικά και στρατιωτικά ασύμφορη. Στην ουσία της είναι πολιτική και όχι στρατιωτική και έχει ακριβώς να κάνει με τον στρατηγικό προσανατολισμό της χώρας. Η αγορά αυτή, που έρχεται να συμπληρώσει τη αγορά των αντιαεροπορικών πυραύλων S-300 που είναι εγκατεστημένοι στην Κρήτη, δεν αμφισβητείται από κανέναν, ούτε βέβαια από τη ΝΔ που προχωρά σε αυτήν. Σιγά-σιγά το σύστημα αεράμυνας της χώρας παραδίδεται στα χέρια των Ρώσων. Το σενάριο είναι το ίδιο. Η Τουρκία απειλεί και το καθεστώς αγοράζει όπλα από τη Ρωσία.\nΌσον αφορά δε την αγορά των ραντάρ από τη Raytheon πρέπει να σημειώσουμε τις σχέσεις της εν λόγω εταιρείας με τον Κόκκαλη. Όμως, σε ότι αφορά στις αγορές τα ραντάρ ΤPQ-37 “την αγορά αυτή πρότεινε το Γενικό Επιτελείο Στρατού, για λόγους ομοιοτυπίας, αφού ο Ελληνικός Στρατός διέθετε ήδη πέντε (5) ραντάρ τύπου TPQ-36. Το πρόγραμμα αυτό με εισήγηση του ΓΕΣ είχε συμπεριληφθεί στο ΕΜΠΑΕ (1996-2000), που έχει εγκριθεί από το ΚΥΣΕΑ” (εφημερίδα Απόφαση, 26-10, οι επισημάνσεις είναι δικές μας). Για δε τα ρώσικα αντιαεροπορικά “τον Oκτώβριο του 1998, το KYΣEA αποφασίζει την προμήθειά του με απευθείας ανάθεση στη ρωσική εταιρεία Antey, με τη δικαιολογία του "μοναδικού κατασκευαστή"” (Καθημερινή, 29-9). Βλέπουμε λοιπόν ότι τις αγορές δεν τις αποφάσισαν μόνοι τους οι δύο διωκόμενοι Τσοχατζόπουλος και Παπαντωνίου αλλά το ΚΥΣΕΑ, στο οποίο εκτός από τους ίδιους υπήρχαν και μάλιστα επικεφαλής οι Γ. Παπανδρέου και ο Κ. Σημίτης. Την πολιτική ευθύνη για τις επιλογές του ΚΥΣΕΑ και μάλιστα επιλογές που ήταν στη συγκεκριμένη περίπτωση καθαρά πολιτικές, τις έχει ο Σημίτης σαν πρωθυπουργός της χώρας. Αν λοιπόν έπρεπε κάποιοι να διωχθούν αυτοί θα ήταν όλα τα μέλη του ΚΥΣΕΑ με πρώτους και καλύτερους το Σημίτη και τον Γ. Παπανδρέου, πρωθυπουργό και υπουργό εξωτερικών αντίστοιχα. Αντίθετα κανείς δεν αναφέρει τις δικές τους ευθύνες και διώκονται επιλεκτικά, και μάλιστα σκανδαλωδώς επιλεκτικά, μόνο οι δύο.\nΨευτοΚΚΕ-ΣΥΝ. Οι αληθινοί εκτελεστές, κυρίαρχοι μπαλαντέρ της εξεταστικής\nO Tσοχατζόπουλος για τα ΤΟR-M1 υπογράφει 2 τροποποιήσεις και 2 συμπληρώσεις (η τελευταία 6 ημέρες πριν από τις εκλογές του 2000), ενώ το 2003 γίνεται από τον Παπαντωνίου τρίτη τροποποίηση, απαλείφοντας βασικούς όρους τόσο για τα αντισταθμιστικά όσο και ως προς το ποια εταιρεία είναι ο κύριος εκτελεστής του συμβολαίου, αφού άλλαξε η εταιρεία από πλευράς Pώσων. Όμως “με βάση το αναθεωρημένο Σύνταγμα η Bουλή δεν μπορεί να προχωρήσει σε σύσταση προανακριτικής επιτροπής, που τυχόν θα ασκήσει ποινική δίωξη εναντίον του, καθώς κάτι τέτοιο εν προκειμένω θα έπρεπε να είχε συμβεί το αργότερο σε δύο συνόδους μετά την έναρξη της νέας βουλευτικής περιόδου, δηλαδή μέχρι το 2002. Aντιθέτως, τα πιθανά αδικήματα του κ. Παπαντωνίου δύνανται να διερευνηθούν μέχρι και το καλοκαίρι του 2006” (Καθημερινή, 29-9). Η μόνη ευθύνη του Παπαντωνίου είναι η τρίτη τροποποίηση και το γεγονός ότι δεν άλλαξε τη σύμβαση για τα ΤPQ, πράγμα για το οποίο όμως δεν ήταν υποχρεωμένος.\nΗ εξεταστική επιτροπή που πρότεινε η ΝΔ λοιπόν ψηφίστηκε με ψήφους 184 υπέρ. Δηλαδή 164 των βουλευτών της ΝΔ και άλλους 20 ψήφους από το ψευτοΚΚΕ, τον ΣΥΝ και τρεις ανεξάρτητους βουλευτές. Η πρόταση του ΠΑΣΟΚ για εξεταστική επιτροπή που θα διερευνήσει τις επίμαχες προμήθειες μέχρι σήμερα, δηλαδή και πιθανές ευθύνες του Σπηλιωτόπουλου (ο οποίος το καλοκαίρι, είπε ψέματα σε όλο τον κόσμο, ότι υπέγραψε νέα σύμβαση με τη Ρωσία για τα TOR κερδίζοντας μάλιστα και 30 περίπου εκατομμύρια ευρώ παραπάνω στα αντισταθμιστικά, αλλά αποδείχτηκε στη Μόσχα τις τελευταίες μέρες ότι δεν είχε γίνει τίποτα από αυτά που έλεγε) πήρε 134 ψήφους, δηλαδή 114 των βουλευτών του ΠΑΣΟΚ και οι παραπάνω 20 του ψευτοΚΚΕ και ΣΥΝ, οι κυρίαρχοι μειοψηφικοί μπαλαντέρ της ελληνική πολιτικής, που ψήφισαν και τις δύο.\nΌπως βλέπουμε το ψευτοΚΚΕ και ο ΣΥΝ ψήφισαν και τις δύο προτάσεις. Στην πράξη πέρασαν τη θέση της ΝΔ, αλλά ψήφισαν και την πρόταση του ΠΑΣΟΚ για να τα έχουν καλά και με τα θύματα. Ειδικά ο Συνασπισμός δεν θέλει να εξαγριώσει τη βάση του ΠΑΣΟΚ για να μπορέσει να κάνει εισοδισμό μέσα σε αυτό. Είναι χαρακτηριστικό ότι στην τοποθέτησή του ο Αλαβάνος “ζήτησε να περάσουν στον έλεγχο της Βουλής οι προμήθειες των εξοπλιστικών προγραμμάτων” (Νέα, 13-10) δηλαδή έκανε την τοποθέτηση του ΠΑΣΟΚ. Ταυτόχρονα το ψευτοΚΚΕ με τον βουλευτή του Σκυλλάκο στην τοποθέτησή του: “κατηγόρησε τη N.Δ. ότι είχε προετοιμάσει την Εξεταστική Επιτροπή πριν από τις εκλογές” (στο ίδιο), δηλαδή πήρε και αυτός το μέρος των θυμάτων. Είναι επίσης χαρακτηριστικό ότι η Παπαρήγα απουσίαζε από την ψηφοφορία, ενώ οι Παπανδρέου-Καραμανλής πήγαν μόλις στο τέλος για να ψηφίσουν. Σύμφωνα με το γνωστό σενάριο ακόμα και ο Καραμανλής θα ισχυριστεί ότι δεν έφταιξε για την παραπομπή των 2 αλλά έφταιξε ο Σπηλιωτόπουλος και κάποιοι άλλοι “κακοί” της ΝΔ για τους οποίους θα ετοιμάζεται από τώρα η επόμενη αγχόνη με δήμιο το ΠΑΣΟΚ. Δεν αποκλείεται η πρόταση του ΠΑΣΟΚ-Γ. Παπανδρέου να περιλάβει η εξεταστική και τον Σπηλιωτόπουλο να είναι μια επένδυση για το μέλλον.\nΈτσι λοιπόν αυτοί οι δύο σύρονται στην εξεταστική και αποδυναμώνονται πολιτικά εν όψει του συνεδρίου του ΠΑΣΟΚ τον Γενάρη με τη σύμφωνη γνώμη όλων των κομμάτων, δηλαδή του καθεστώτος, για να μπορέσει ο Γ. Παπανδρέου να φέρει τον ΣΥΝ κυρίαρχο μέσα στο ΠΑΣΟΚ.


“Κερδίσαμε γιατί δεν τα παρατήσαμε ποτέ…” | ebasket.gr\nΚεντρική Α1 Ήφαιστος Λήμνου “Κερδίσαμε γιατί δεν τα παρατήσαμε ποτέ…”\n“Κερδίσαμε γιατί δεν τα παρατήσαμε ποτέ…”\nΔημοσίευση στις 17/11 19:19\nΟ Hφαιστος πανηγύρισε μια σπουδαία νίκη κόντρα στον ΠΑΟΚ και ο Σωτήρης Μανωλόπουλος στάθηκε στην επιμονή που είχαν οι παίκτες του προκειμένου να “γυρίσουν” το ματς (ο Ηφαιστος έχανε μέχρι και με 10 πόντους) ενώ μίλησε και για τον παράγοντα κόσμο. Συγκεκριμένα είπε:\n“Είναι μια πολύ μεγάλη νίκη για την ομάδα μας. Ο ΠΑΟΚ είναι μια δυνατή ομάδα με καλό προπονητή, δουλεμένη, με βάθος κι αυτό ακριβώς κάνει τη νίκη μας ακόμα πιο σημαντική. Ο λόγος που κερδίσαμε είναι ότι δεν τα παρατήσαμε ποτέ. Ακολουθήσαμε το πλάνο και την τακτική μας όμως σε αυτές τις περιπτώσεις, αν δεν το λέει η καρδιά σου, δεν γίνεται να κερδίσεις! Είχαμε την ποιότητα στο τέλος να γυρίσουμε το ματς και να πάρουμε τη νίκη. Ο κόσμος είχε καθοριστική συμβολή.\nΠαίζουμε και για τον κόσμο που έρχεται στο γήπεδο να μας δει αλλά και όσους ακολουθούν την πορεία μας. Ο κόσμος μας έχει αγαπήσει πολύ! Είναι ενθουσιώδεις και φιλόξενοι απέναντί μας. Τα εύσημα τα παίρνουν οι παίκτες, όμως θέλω να δώσω συγχαρητήρια σε όλους όσοι δουλεύουν για αυτή την ομάδα. Είναι ένα πολύ δύσκολο και ανταγωνιστικό πρωτάθλημα, το πιο δυνατό των τελευταίων ετών. Με εξαίρεση τον Παναθηναϊκό και τον Ολυμπιακό, όλες οι άλλες ομάδες είναι δυνατές και ισοδύναμες. Ο πρώτος και αποκλειστικός στόχος μας είναι η παραμονή”.\nΓια όσα είπε στους παίκτες του στο ημίχρονο: “Τους είπα ότι μας αξίζει κάτι καλύτερο. Έκαναν αστεία λάθη, χάσαμε πολλά ριμπάουντ. Θέλω να βγείτε έξω και να δω πώς θέλετε να κερδίσετε το παιχνίδι”.\nΓια την τελευταία φάση και το κόψιμο του Σμιθ στον Αθηναίου: “Κάναμε λάθος στην επαναφορά, όλα έγιναν πολύ γρήγορα όμως στο τέλος όλα πήγαν καλά. Αν είσαι φίλαθλος και αγαπάς το μπάσκετ, αυτές οι φάσεις σε κάνουν να θέλεις να παρακολουθείς το άθλημά μας και να το αγαπήσεις”.\nΠροηγούμενο Το “πράσινο” ποστάρισμα με… νόημα του Ρίβερς! (pic)\nΕπόμενο “Είχαμε τον έλεγχο για 25-26 λεπτά, αλλά…”


ΜΟΜS FEBRUARY 2021 :) - Page 684 - Θα γίνουμε γονείς το 2021 ! - Parentscafe.gr\nΣελίδα 684 από 781\nΚοριτσια καλημέρα! Έτρεχα από το πρωί στο ΙΚΑ και για μιανκολπικη εξέταση και είμαι πτώμα.. ξεμπέρδεψα ομως με ολα!\nΚαι επίσης θα ήθελα να ευχαριστήσω την κοπέλα που μου είπε να παραγγείλω από το Λητώ το κάθισμα της μπεμπας..και ήταν πιο φτηνό μα κυριως ήρθε σε 3 μέρες! Απίστευτο!\nΕπίσης,έκανα απο εκεί κι αλλη παραγγελία 4 μέρες πριν και ήρθε σήμερα!!!\nΕμείς το τοποθέτησαμε και στο αμαξι.\nΕλπίζω να μας ικανοποιησει το καθισματακι.\nΚαρότσι αγόρασες?Κάποιο.να κουμπωνει πάνω?Εγώ ακόμα.δεν έχω καταλήξει.\nΠάντως αξίζει τώρα με τις εκπτώσεις.Αγορασα τα περισσότερα σε πολύ καλές τιμες.Ρουχαλακια κλπ.\nΧαιρομαι που περίμενα ως τώρα!\nΚαθισματακι,καρότσια και βρεφικα επιπλα επισης είναι σε πολύ καλες τιμες τωρα.\nΕυχαριστούμε! Όχι δεν κάνω κάποια άλλη αγορά εχω κ καρότσι απο το γιο μου\nΚορίτσια ξέρετε για το Mothercare αν έχουν σύντομη αποστολή; Βέβαια λένε πάλι ότι μάλλον θα ανοίξει το το click away. Βασικά εγώ λίγα ρουχαλακια ακόμα ίσως χρειαστώ για αυτό ρωτάω.\nΔεν γνωρίζω..πάντως αυτο το διάστημα εχουν χαλαρώσει λιγο τα κουριερ και γενικά έρχονται πιο γρήγορα παραγγελιες\nΚαλημέρα! Παρηγγειλα την Τρίτη και ήρθαν σήμερα!\nΝαι ισχύει έρχονται πιο γρήγορα τώρα τα πράγματα.. Ευτυχώς! Από Δευτέρα θα έχει και click away και click in shop όπου μπορείς και να δοκιμάσεις κ να μπεις μέσα στο μαγαζί να δεις κ να επιλέξεις! Σήμερα αγόρασα κ δύο πακέτα πάνες από διαφορετικές μάρκες να δω αν θα την πειράξει κάποιο να παραγγείλω ποσότητα από το άλλο. Νομίζω είμαι έτοιμη! Μόνο οι φορές που έχω δει στον ύπνο μου ότι γεννάω με κάθε πιθανό τρόπο με έχουν προετοιμάσει!!\nμε μια εξαίρεση ,μην παραγγέλνετε από αγγλιά τώρα τίποτα. ο μακρόν έχει κλείσει σύνορα νομίζω. εμένα το πατ πατ με ειδοποίησε οτι λόγω κόβιντ θα αργήσουν πολύ.\nJust now, Mighty86 είπε:\nΝαι αυτο ισχύει για όλες τις Αγγλικές εταιρείες,όπως και για Marks&Spencer και άλλες..\nΕυτυχώς εγώ πρόλαβα και 2η και τώρα είναι στον τοπικό κούριερ μου γράφει..\nΤο pat pat έρχεται από Κίνα. Εγώ παρήγγειλα στις 10/12 κι ακόμα να έρθει. Όντως λέει ότι θα αργήσουν λόγω έλλειψης προσωπικού\nΌντως του pat pat αργούν πολύ. Εγώ είχα παραγγείλει την μαύρη Παρασκευή και μου ήρθαν προχθές .κατα τα αλλά έκανα μια παραγγελία την Δευτέρα από φαρμακείο κ μου ήρθε εχθές , άρα κ εγώ πιστεύω χαλάρωσαν αρκετά οι μεταφορικές .από αγορές πλέον μου μένουν μόνο πάνες και επιθέματα . Όποτε είμαστε καλά !\nπρίν από 53 λεπτά , Sofi8 είπε:\nΚαλά η αλήθεια είναι ότι δεν ξέρεις από που θα σου ρθει!\nΕμένα Κίνα έγραφε στην αναζήτηση του πακέτου. Τώρα δεν ξέρω ανά έρχονται κ από αλλού... Πάντως έχει τόσα πολλά και ωραία ρουχαλακια\nΠραγματι απο 21 Δεκεμβρίου στις 18 Ιανουαρίου λεει επιτέλους θα τα στείλουν\nΆσχετο doppler έχετε κάνει ολες; είμαι η τελευταία;\nΕμένα είναι Ελλάδα εδώ κ καιρό δέμα από M&S κ μάλιστα στην πόλη μου κ βρίσκεται στο κατάστημα.μια λένε ότι θα το παραλάβω με κούριερ κ μια ότι θα περιμένω να ανοίξουν τα καταστήματα.κ μια μου στέλνουν μέιλ να επιβεβαιώσω την διεύθυνση μου αλλιώς θα το στείλουν πίσω.\nAπο 11/12 έχω παραγγείλει εγώ κι ακόμα περιμένω άρα δε νομίζω...


Ανεξάρτητοι φοιτητές στη Λευκωσία τάσσονται κατά της Συμφωνίας των Πρεσπών | Pontos News\n15 Οκτώβριος 2018, 19:04 - Τελευταία Ενημέρωση: 15 Οκτώβριος 2018, 17:39\nΣτιγμιότυπο από την εκδήλωση (φωτ.: Ανεξάρτητη Φοιτητική ΕΠΑΛξη)\nΠριν από λίγες μέρες είχα την τιμή και την ευτυχία να συμμετάσχω σε μια μοναδική για την εποχή μας εκδήλωση. Με συνομιλητή μου τον εκλεκτό δικηγόρο Νικόλα Κωνσταντινίδη, βρεθήκαμε ενώπιον φιλόξενου κοινού σε μια εντελώς διαφορετική εκδήλωση από αυτές που έχουμε συνηθίσει, με τίτλο «Μακεδονία – Ανατρέπεται η Συμφωνία των Πρεσπών;». Τη διοργάνωση της εκδήλωσης είχε αναλάβει η Ανεξάρτητη Φοιτητική ΕΠΑΛξη.\nΗ Ανεξάρτητη Φοιτητική ΕΠΑΛξη είναι μια ακομμάτιστη παράταξη στο Πανεπιστήμιο Κύπρου, μακριά από τις αγκυλώσεις και τους στρατευμένους και εκφυλιστικούς μηχανισμούς των κομμάτων.\nΌπως αναφέρει στην ιστοσελίδα της, «Η Ανεξάρτητη Φοιτητική ΕΠΑΛξη ιδρύθηκε το 1995 από μια ομάδα φοιτητών οι οποίοι αρνήθηκαν να συμβιβαστούν με την ιδέα της ύπαρξης των κομμάτων στο χώρο του Ανώτατου Εκπαιδευτικού Ιδρύματος της Κύπρου. Αποτελεί έκτοτε τη μόνη ανεξάρτητη, αυτόνομη, ακομμάτιστη φοιτητική παράταξη του Πανεπιστημίου Κύπρου. Στην Ανεξάρτητη Φοιτητική ΕΠΑΛξη δόθηκε ένα όνομα που να αντιπροσωπεύει εξίσου και τις τρεις της ιδιότητες: την ακομμάτιστη, τη φοιτητική και την αγωνιστική».\nΤο γεγονός πως νεαρά παιδιά κατάφεραν και έσπασαν τα δεσμά, το ζυγό και τις παρωπίδες των κομμάτων και έφτιαξαν κάτι πραγματικά ελεύθερο για τους φοιτητές, είναι από μόνο του αξιοζήλευτο. Και είναι αξιοζήλευτο διότι τα ελλαδικά πανεπιστήμια χειμάζονται για δεκαετίες από τη μάστιγα των κομματικοποιημένων φοιτητικών παρατάξεων και νεολαιών. Μια μάστιγα που αποτελεί παγκόσμια «μαύρη» πρωτοπορία της χώρας μας, και που η πολιτεία οφείλει να εξαλείψει.\nΟι συντελεστές της εκδήλωσης (φωτ.: Ανεξάρτητη Φοιτητική ΕΠΑΛξη)\nΩστόσο, το πλέον αξιοζήλευτο ήταν το γεγονός πως οι φοιτητές του Πανεπιστημίου Κύπρου, με τη σοβαρότητα και το πνεύμα που τους διακρίνει, αποφάσισαν να διοργανώσουν μια εκδήλωση για ένα μείζον εθνικό ζήτημα, και συγκεκριμένα για την παράδοση της Μακεδονίας μας από την κυβέρνηση ΣΥΡΙΖΑ-ΑΝΕΛ. Σε μια εποχή που οι ελεγχόμενες νεολαίες στα πανεπιστήμια της ηπειρωτικής Ελλάδας αναλώνονται σε άστοχες και σχεδόν γραφικού τύπου εκδηλώσεις, η ΕΠΑΛξη επέδειξε ευθυκρισία, εθνική ευαισθησία, αλλά και ενδιαφέρον για σοβαρά πολιτικά ζητήματα τα οποία στην πραγματικότητα αφορούν τους νέους και τις νέες μας όσο τίποτε άλλο.\nΚατά την εκδήλωση, σε μία από τις πιο εύστοχες ερωτήσεις που μου έχουν κάνει ποτέ, ένας πολίτης ρώτησε κατά πόσο υπάρχει κίνδυνος τεχνητής δημιουργίας διαφορετικού «κυπριακού έθνους» σε συνέχεια του «μακεδονικού» που δημιουργεί τώρα η ελληνική κυβέρνηση.\nΠράγματι, όπως απάντησα, στρατηγικός σχεδιασμός των ιθυνόντων της παραχώρησης της Μακεδονίας είναι και ο διαμελισμός του ελληνισμού σε Μακεδόνες του Βορρά, Ισλαμοθράκες, Κρήτες του Νότου, Ενετοεπτανήσιους, διασκορπισμένους Πόντιους, Έλληνες της Αττικής, κτλ. Απώτερος στόχος είναι η δημιουργία μιας «συλλογής λαών και φύλων» στην ανατολική λεκάνη της Μεσογείου από την οποία η Κύπρος μας δεν θα μπορέσει δυστυχώς να διασωθεί.\nΗ αλήθεια είναι πως τα παιδιά της Κύπρου έχουν νιώσει την απεχθή απειλή κατά της εθνικής τους ταυτότητας με τον πλέον βάναυσο τρόπο, κάτι που ακόμα δεν έχουν βιώσει τα παιδιά στον ελλαδικό χώρο. Οφείλουμε λοιπόν να φροντίσουμε να μην δεχθεί αντίστοιχες απειλές κανένας Έλληνας και καμία Ελληνίδα, οπουδήποτε στον πλανήτη.\nΑυτό είναι το χρέος μας και ιδιαίτερα προς αυτά τα παιδιά. Αυτά τα παιδιά της Κύπρου, τα οποία αποτελούν το πλέον υγιές κομμάτι της Ελλάδας και παράδειγμα προς μίμηση για τις κοινότητες των απανταχού Ελλήνων. Χίλια μπράβο.\nΚυπρος, Φοιτητες, Λευκωσία, Μακεδονια, Σκοπιανό, Συμφωνία Πρεσπών\n26 Ιούνιος 2018, 12:24\n14 Αύγουστος 2019, 14:19


Philadelphia Wynnefield Avenue Station Ξενοδοχεία - Φιλαδέλφεια\nΑναζήτηση ξενοδοχείων σε Philadelphia Wynnefield Avenue Station, Φιλαδέλφεια, Πενσυλβάνια, Ηνωμένες Πολιτείες\nΔείτε ξενοδοχεία για Philadelphia Wynnefield Avenue Station στο χάρτη\nΕξερευνήστε την περιοχή Philadelphia Wynnefield Avenue Station\nΨάχνετε ένα ξενοδοχείο κοντά σε Philadelphia Wynnefield Avenue Station?\nΑν επισκέπτεστε αυτόν τον προορισμό (Φιλαδέλφεια, Πενσυλβάνια) και αναζητάτε διαμονή κοντά σε Philadelphia Wynnefield Avenue Station, μπορούμε να σας βοηθήσουμε.\nΣτη Hotels.com θα βρείτε 28045 αντικειμενικά σχόλια ξενοδοχείων και φωτογραφίες που θα σας βοηθήσουν στην έρευνά σας. Τα σχόλια ξενοδοχείων μας γράφονται από τους χρήστες μας από Ελλάδα, καθώς και από χρήστες σε άλλες χώρες σε όλο τον κόσμο.\nΑυτή τη στιγμή, το κατάλυμα με τις περισσότερες κρατήσεις κοντά σε Philadelphia Wynnefield Avenue Station είναι το Renaissance Properties - 15 & Chestnut, το οποίο την τελευταία ώρα έλαβε 5 κρατήσεις.\nΚλείστε το ξενοδοχείο σας κοντά σε Philadelphia Wynnefield Avenue Station και δε θα χάσετε το τρένο σας!


Αγανάκτηση και νεύρα από τις επαναλαμβανόμενες διακοπές στο ρεύμα\nΣάββατο, 28 Μαρτίου 202010:57:03\nΜεγάλο πρόβλημα στον Βραχόκηπο και στις γύρω περιοχές - Μάταια προσπάθεια των κατοίκων για επικοινωνία με τη ΔΕΗ\nΣ' ένα παιχνίδι νεύρων και υπομονής συμμετέχουν, παρά τη θέλησή τους, εδώ κι ένα μήνα αρκετοί κάτοικοι του Βραχόκηπου και των γύρω περιοχών.\nΌπως καταγγέλουν από τις 16 Σεπτεμβρίου και μετά οι διακοπές ρεύματος είναι αλλεπάλληλες. Σε τέτοιο βαθμό μάλιστα που ορισμένα νοικοκυριά έχουν δει τις ηλεκτρικές τους συσκευές να καταστρέφονται (από τα συνεχή μπλακ άουτ), με τους παθόντες να εξετάζουν και την προσφυγή στη δικαιοσύνη.\nΕίναι τόσο δραματική η κατάσταση, που σε ορισμένα σπίτια ο γενικός "κατεβαίνει" (για προληπτικούς λόγους) για πολλές ώρες της ημέρας. Το πόσο διάστημα αντέχουν εκτός ψυγείου κάποια προϊόντα έχει δοκιμαστεί, ενώ το μαγείρεμα γίνεται σε... φιάλες υγραερίου! Μόνο οι λύχνοι λείπουν (αν δεν έχουν βγει κιόλας!) για να πούμε ότι γυρίσαμε στον... Μεσαίωνα.\nΣε λίγο θα βγουν και τα... γαϊδουράκια, αφού όπως μάθαμε εργαζόμενη γυναίκα της ευρύτερης περιοχής παρά λίγο να μην βγάλει το αυτοκίνητο από το γκαράζ της που λειτουργεί με ηλεκτρικό ρεύμα, κινδυνεύοντας να μην πάει στη δουλειά της.\nΤα ερωτήματα είναι πολλά κι αναπάντητα από πλευράς των αρμοδίων, καθώς όπως λένε κάτοικοι οι όποιες προσπάθειες ουσιαστικής επικοινωνίας με τη ΔΕΗ ήταν άγονες και μάταιες.


DELF B2 DALF C1 ΤΑΧΥΡΥΘΜΑ ΤΜΗΜΑΤΑ ΠΡΟΕΤΟΙΜΑΣΙΑΣ: Δωρεάν μαθήματα Γαλλικών: τα πρόσθετα δωρεάν μαθήματα Γαλλικών είναι μία από τις πολλές παροχές της Ευρωδιάστασης προς τους σπουδαστές της.\nα) Είστε σίγουροι ότι ΟΛΕΣ οι ώρες μαθημάτων Γαλλικών που αναφέρονται στο πρόγραμμα σπουδών είναι ώρες ΠΡΑΓΜΑΤΙΚΟΥ μαθήματος, με καθηγητές ΥΨΗΛΟΥ ΕΠΙΠΕΔΟΥ (και όχι "εξάσκηση σε computer", "εργαστήριο" και διάφορες άλλες μορφές "μη-μαθήματος").\nβ) Θα εκπλαγείτε ευχάριστα όταν διαπιστώσετε ότι σας παρέχουμε σημαντικό αριθμό δωρεάν μαθημάτων Γαλλικών (πέρα από ώρες οι οποίες καλύπτονται από τα δίδακτρα).\nΤα δωρεάν μαθήματα Γαλλικών που παρέχει η Ευρωδιάσταση στους σπουδαστές της περιλαμβάνουν:\nα) για τους σπουδαστές που έχουν πολλά χρόνια να κάνουν Γαλλικά (στα προγράμματα Γαλλικών από B2 και άνω),\nΑναρτήθηκε από Linos B στις 2:13 π.μ.\nΕτικέτες Γαλλικά προπαρασκευαστικά τμήματα, Γαλλικά extra μαθήματα, πρόσθετα δωρεάν μαθήματα Γαλλικών\nΔωρεάν μαθήματα Γαλλικών: τα πρόσθετα δωρεάν μαθήμ...\nΦροντιστήρια Γαλλικών για ενήλικες στον Πειραιά = ...


Μ107. Επανεκτιμήσεις του ΚΚΕ (2) - Vigla\nΜ107. Επανεκτιμήσεις του ΚΚΕ (2)\n1. Από χρόνια τώρα οι αμετάπειστοι κουκουέδες (ξεχωριστό φύλο της ευρύτερης αναρχοαριστερής παράταξης που καταταλαιπωρεί τη χώρα μας) με την ύστερη πληροφόρηση τους διαβλέπουν ως λάθη τις Συμφωνίες του Λιβάνου (1944), της Καζέρτας (1944) και της Βάρκιζας (1945) – που θεωρούνται πια ως υποχωρητικές και ανάξιες ή ζημιωτικές του τότε κυρίαρχου ΕΑΜ-ΕΛΑΣ-ΚΚΕ.\nΣτο τελευταίο Συνέδριο, όμως, η διύλιση πάει βαθύτερα φτάνοντας στον κώνωπα. Η κριτική πολύ σωστά περιλαμβάνει τον Ν. Ζαχαριάδη διότι ο αγώνας του δεν ήταν «γενικευμένα οργανωμένος, επιθετικός στην αστική εξουσία» και ο Δημοκρατικός στρατός Ελλάδας, δηλαδή οι αντάρτες, στηρίζονταν κυρίως στους αγρότες «αφού δεν είχε έγκαιρα οργανωθεί… ως κλιμακούμενη εργατική επαναστατική εξέγερση, στηριγμένη πρώτα από όλα στις πόλεις.»\nΚαι όμως το ΕΑΜ είχε τεράστια ισχύ στις πόλεις πρώτιστα. Μετά, χάρη σε κείνο, μπόρεσε να οργανωθεί ο ΕΛΑΣ. Το ότι δεν εξεγέρθηκαν ή δεν μπόρεσε το ΚΚΕ να οργανώσει εξέγερση στις πόλεις, οφείλεται στο απλό γεγονός πως οι συνθήκες δεν ήταν ώριμες για επανάσταση και οι Εαμίτες ήταν και βλάκες και ανίκανοι.\n2. Επικρίνουν οι σύγχρονοι τους συντρόφους του Εμφυλίου διότι ήταν «στρατηγικά» εγκλωβισμένοι στον στόχο συνεργασίας με αστικές δυνάμεις για τον «αστικό εκδημοκρατισμό».\nΚαι τι το κακό υπήρχε σε αυτή την προσπάθεια (εκτός του ότι άλλες πολύ ισχυρότερες δυνάμεις έπαιζαν στην ελληνική σκακιέρα);\nΜήπως στην Τσεχοσλοβακία και Ουγγαρία δεν έγινε ακριβώς αυτή η διαδικασία μέσω συνεργασίας με αστικές δυνάμεις;\nΣε άλλες χώρες (Πολωνία, Ρουμανία, Βουλγαρία, Αλβανία) το κομμουνιστικό καθεστώς δεν επιβλήθηκε δίχως καμιά επανάσταση μα μόνο χάρη στην παρουσία των σοβιετικών στρατευμάτων;\nΑργότερα, δε, στην Κίνα και στην Κούβα η επανάσταση δεν έγινε στις αγροτικές περιοχές και μετά ακολούθησε εισβολή στις πόλεις;\n3. Είναι δύσκολο να καταλάβει το σκεπτικό των αμετανόητων κουκουέδων που θέλουν την επανάσταση να είχε γίνει στις πόλεις, ενώ στην πραγματικότητα η ένοπλη εξέγερση έγινε όντως στην Αθήνα και ο Βαφειάδης είχε καταλάβει τη Θεσσαλονίκη!!!\nΠόσο λιώμα έχει γίνει το μυαλό τους;\nΗ αντιφατικότητα και η ασάφεια που οι τωρινοί βλέπουν στους συγχυσμένους και ανίκανους κομμουνιστές του 1944-49 είναι δικές τους κατά κύριο λόγο – και είναι εγγενείς στη λειψή λογική τους, δηλαδή ανήκουν εκ φύσεως στον κομμουνιστικό παραλογισμό.\nΣήμερα όπως τότε βρίσκουν πως το ΚΚΕ «σωστά απέρριψε τη συμμετοχή στις εκλογές» του 1946. Μα αν, όντως, ήθελαν συνεργασία τότε, δεν θα απέρριπταν τη συμμετοχή στις εκλογές της αστικής δημοκρατίας!\nΩς συνήθως το ΚΚΕ του Περισσού θέλει και την πίττα σωστή και το σκύλο χορτάτο.\nPrevious article Δυσφήμηση\nNext article Νησίδες αντιπολίτευσης


Η Θεά του Έρωτα: Hugs and Pieces\nΣφιχτές αγκαλιές για να ενώνονται τα κομμάτια. Αυτά που εμείς δημιουργούμε. Τα σπασμένα και τα καινούρια.\nΤο λες και σωστό!\nΔύο τρόποι υπάρχουν να καταλάβεις αν σου λείπει κάτι. Αν ψάχνεις υποκατάστατα και αν η ανάμνηση σου αφήνει μία γλυκόπικρη γεύση.\n(Μισώ τη λέξη γλυκόπικρη. Κατάλοιπα παρελθούσης ανωριμότητας.)\nΈρχεται κάποτε η στιγμή που σκέφτεσαι ότι πρέπει να μάθεις να αποδέχεσαι. Να αποδέχεσαι την πραγματικότητα, τους περιορισμούς, το τέλος, τον πεπερασμένο χρόνο, τις πεπερασμένες ικανότητες, να συμβιβάζεσαι. Είναι από τα πιο δύσκολα πράγματα που κλήθηκα ποτέ να κάνω. (Το ξέρω, ακούγομαι τελείως κακομαθημένη!) Να μάθω να μη το σκάω. Να αποδεχτώ ότι ποτέ δε θα γίνουν όλα. Ειδικά όχι όπως τα θέλω πάντα. Και όχι, δε θα έχω πάντα το χρόνο, τα νιάτα και τις ευκαιρίες που πάντα είχα δεδομένα. Δε θα μπορώ να κάνω το ένα και μετά το άλλο και μετά το επόμενο. Πως το κάνεις αυτό; Πως αφήνεις τις ευκολίες μίας ζωής που σου αρέσει και σου επιτρέπει να ζεις τις περιπέτειές σου με ελάχιστες απώλειες; Είναι κι αυτό μία άλλη μορφή βολέματος, σαν άλλες που μέμφομαι; Η ελευθερία θέτει ταβάνι στην μέγιστη εφικτή πρόοδο; Τελικά, η ενηλικίωση δεν είναι οι ευθύνες. Είναι η έλλειψη εναλλακτικών απέναντι στο στριμόκωλο και μοναχικό ταξίδι δίπλα σε αυτές.\nΉ μήπως γίνεται να ζήσεις ακριβώς όπως θες δίχως απώλειες; Πολλοί το έψαξαν και οι περισσότεροι απέτυχαν. Οποία η θέσις μου, λοιπόν; Αυτή τη ροπή στην ονειροπόληση να μην είχα...\nΑγάπη είναι να ζητάς συγγνώμη για όλες τις δύσκολες στιγμές που δεν ήσουν κοντά, γιατί δεν γινόταν, γιατί δεν ήξερες, γιατί δεν είχατε γνωριστεί ακόμα, γιατί κανείς δε μπορούσε να βοηθήσει. Έτσι, τρυφερά και προσεκτικά διαχειρίζεσαι κάθε τι πολύτιμο. A tight hug makes it up to you, though :)\nΑναρτήθηκε από Αφροδίτη στις 11/18/2016 12:00:00 π.μ. Ετικέτες Σκέψεις, Συναισθήματα, Memories, Venus


Ελλάδα: Χωρίς ντέρμπι | Dialogos\nΗ 17η αγωνιστική στη Σούπερ Λιγκ δεν έχει το μεγάλο ντέρμπι, αλλά υπάρχουν παιγνίδια με το δικό τους ξεχωριστό ενδιαφέρον. Οι ομάδες που προπορεύονται λογικά δεν θα έχουν κανένα πρόβλημα για να φτάσουν στη νίκη.\nΟ πρωτοπόρος Ολυμπιακός Πειραιώς αγωνίζεται τη Δευτέρα και θα φιλοξενήσει στο «Γεώργιος Καραϊσκάκης» τη Λαμία. Παιχνίδι που μπορεί να χαρακτηριστεί «παγίδα» για πολλούς λόγους. Αν κάποιος θεωρεί ότι οι «ερυθρόλευκοι» θα έχουν εύκολη αποστολή απέναντι στους νεοφώτιστους καλό θα είναι να αναθεωρήσει την άποψη. Η ομάδα του Τεννέ έχει δείξει ότι μπορεί να βάλει δύσκολα σε κάθε αντίπαλο, ειδικά μάλιστα αν καταφέρει να κρατήσει το μηδέν στο πρώτο ημίωρο.\nΗ δεύτερη στη βαθμολογία ΑΕΚ θα αγωνιστεί στην έδρα της και θα υποδεχθεί τον ΠΑΣ Γιάννινα. Η ΑΕΚ θέλει να αξιοποιήσει την έδρα ελπίζοντας σε στραβοπάτημα του Ολυμπιακού έτσι ώστε ν’ ανέβει αυτή στην κορυφή. Από την άλλη ο ΠΑΣ Γιάννινα κάνει τη δική του προσπάθεια για ν’ ανέβει πιο ψηλά στη βαθμολογία και έτσι αναμένεται να παλέψει τον αυριανό αγώνα.\nΟ ΠΑΟΚ θα φιλοξενηθεί από την Κέρκυρα και ο «Δικέφαλος του Βορρά» λογικά δεν θα έχει κανένα πρόβλημα να πάρει το τρίποντο και να βάλει έτσι πίεση στις ομάδες που βρίσκονται πιο πάνω από αυτόν.\nΟ Ατρόμητος που φέτος δείχνει ικανός για όλα θα υποδεχθεί τον Παναιτωλικό που θα έχει στον πάγκο του νέο προπονητή τον Τραϊανό Δέλλα που αντικατέστησε τον Μάκη Χάβο.\n15:00 Ξάνθη – Πλατανιάς\n19:30 Λεβαδειακός – Παναθηναϊκός\n17:15 Ατρόμητος Αθηνών – Παναιτωλικός\nΟλυμπιακός Πειραιώς – Λαμία


ΣΚΕΨΕΙΣ ΧΩΡΙΣ ΑΡΩΜΑΤΑ: ΓΝΗΣΙΑ ΚΑΙ ΑΝΙΔΙΟΤΕΛΗ ΑΓΑΠΗ!\nΤο διάβασμα είναι μια από τις πιο αγαπημένες μου συνήθειες. Το μυαλό ταξιδεύει, πλάθει εικόνες και ξεφεύγεις για λίγο από τα προβλήματα και τις εντάσεις της καθημερινότητας. Διαμορφώνονται σκέψεις, απόψεις, τοποθετήσεις για πολλά και ποικίλα θέματα. Τελευταία διάβαζα κάποια άρθρα για τις σχέσεις αγάπης… Μεγάλες αλήθειες κρυμμένες σε λέξεις, προτάσεις, παραγράφους, σελίδες…\nΔιαπίστωσα ότι όντως ένα από τα βασικότερα και πολυτιμότερα γνωρίσματα του ανθρώπου είναι η ικανότητα του να αγαπάει, να ξεπερνάει δηλαδή τη φυλακή του απομονωμένου του εγώ, να δίνει και να προσφέρει. Όλοι διψάμε και έχουμε απόλυτη ανάγκη από ΓΝΗΣΙΑ ΚΑΙ ΑΝΙΔΙΟΤΕΛΗ ΑΓΑΠΗ! Για να τη συναντήσουμε όμως θα πρέπει να έχουμε πρώτα εμείς τη διάθεση και τη δυνατότητα να προσφέρουμε χωρίς να περιμένουμε κάποιο αντάλλαγμα. Όταν συμβεί αυτό τότε έντονα συναισθήματα χαράς, ευχαρίστησης και ικανοποίησης θα μας πλημμυρίσουν.\nΗ ικανότητα σου να αγαπάς και να σε αγαπούν εξαρτάται αποκλειστικά από σένα. Η αγάπη δεν είναι ένας ιπτάμενος δίσκος που μπορεί να κατέβει ή να μην κατέβει από τον ουρανό για να σε πάρει ξαφνικά σ' ένα μαγικό κόσμο έκστασης. Tο να αγαπάς και να αγαπιέσαι δεν είναι κάτι που απλώς «συμβαίνει», αλλά είναι μια δημιουργική τέχνη που κατακτάς μαζί με άλλους ανθρώπους με μια ατέλειωτη ποικιλία τρόπων, μέσα από φιλίες μιας μέρας μέχρι ρομαντικές ερωτικές σχέσεις ζωής. Το αν οι ανάγκες σου για αγάπη και τρυφερότητα θα εκπληρωθούν στη ζωή σου εξαρτάται από το αν τo θέλεις πραγματικά να συμβεί κι αν είσαι διατεθειμένος να μάθεις πώς αυτό μπορεί να γίνει.\nΕίναι τόσο όμορφο να σε αγαπούν… πολύ πιο υπέροχο όμως είναι να ξέρεις εσύ να αγαπάς... η καρδιά γεμίζει με χρώμα, πλημμυρίζει με άρωμα και η ευτυχία που νιώθεις δεν περιγράφεται με λέξεις…\nεσύ ξέρεις να αγαΠάς;\nΑΝΘΙΣΕ από ΛΟΥΛΟΥΔΙ ΧΩΡΙΣ ΑΡΩΜΑ στις 1:39 μ.μ.\nΔεν θα έπρεπε να υπάρχει η λέξη Aγαπιέμαι. Oταν η Aγάπη ζητά , παύει να είναι Aγάπη. Aκόμα και το ουσιαστικό Aγάπη ,δεν θα επρεπε να υπάρχει , αφού ουσιαστικότερο του ουσιαστικού σε αυτήν την εννοια , ειναι το ενεργητικό (παντα και μονο ) ρήμα Aγαπώ. Mονο το Aγαπώ , περικλέιει όλες τις όψεις αυτής της εννοιας . Aκόμα και αυτήν του θεού .Kυριως αυτήν.\nEνα από τα αγαπημενα μου τραγούδια λέει:\nΓια εμένα Λουλουδι χωρις Aρωμα μου , Aυτό ειναι αγάπη\nΣου στελνω περαν των φιλιών μου και την διευθυνση αυτου του τραγουδιου για να να σε ταξηδεψει στις θαλασσες του. Kαι που ξέρεις , μπορεί αμα κοιτάξεις στους ορίζοντες αυτού του πελάγους , να βρεις και εμενα. Oχι βεβαια σαν μεγαλοπρεπες πλοιο με ανοιγμενα πανια , αλλα σαν μια τοσο δα μικρη σταγονιτσα , να γευομαι τις ροες αυτής της θαλασσας.\n10 Φεβρουαρίου 2009 - 4:08 μ.μ.\nΚαλό μου λουλούδι η αγάπη ή είναι γνήσια και ανιδιοτελής ή απλά δεν είναι αγάπη... Συμφέρον και αγάπη είναι έννοιες αντίθετες και αλληλοαναιρούμενες. Η ικανότητα να αγαπάς είναι το να μπορείς να παραμερίζεις το «εγώ» για το «εσύ» που στο τέλος γίνεται «εμείς».\nΑγάπη είναι το να μπορείς να ΖΕΙΣ. Αν φυσικά δεν υπάρξει ανταπόκριση στην αγάπη που δίνεις δεν έχει σημασία... Όταν αγαπάς έχεις την ανάγκη να δώσεις αυτήν την ανάγκη εκπληρώνεις κι αν έχεις την ψυχή και την καρδιά καθαρή θα λάβεις και εσύ...\nΤώρα στο ερώτημα «εσύ ξέρεις να αγαΠάς;» δεν θα δώσω απάντηση... ας την δώσουν αυτοί που αγάπησα και αγαπώ...\nΘέλω να γράψω τρεις στροφές από ένα πολύ όμορφο ποίημα της Μαρίας Πολυδούρη, που είναι πραγματικά ένας ύμνος στην αγάπη:\nμια νύχτα και με φίλησες στο στόμα ,\nκι' έχω ένα ρίγος στην ψυχή μου ακόμα ,\nμόνο γιατί με κράτησες στα χέρια σου .\nμε την ψυχή στο βλέμμα ,\nτης ύπαρξής μου στέμμα ,\nμόνο γιατί τα μάτια σου με κύτταξαν .\nμένα η ζωή πληρώθη .\nΜόνο γιατί μ' αγάπησες γεννήθηκα .\nΑυτή την ημέρα θα ‘θελα να σου ευχηθώ να μπορείς πάντα να αγαπάς :-)\nΠολλά φιλιά και καλό σου βράδυ...\n10 Φεβρουαρίου 2009 - 8:02 μ.μ.\nΠόσο όμορφα περιγράφεις «Τρελέ του Χωριού» μου την τελειότερη λέξη που υπάρχει «ΑΓΑΠΩ». Τα λόγια σου έδωσαν φως στη δική μου πεζή ανάρτηση. Χάρισαν υπέροχες ζωγραφιές με πλοία και θάλασσες. Έδωσαν ήχο από το κύμα, τη σιωπή, το αγαπημένο σου τραγούδι…\nΚατάφερες να με ταξιδέψεις όμορφα… να με παρασύρεις στο απέραντο γαλάζιο… και για κάποια στιγμή είχα την αίσθηση ακούγοντας το υπέροχο αυτό τραγούδι ότι βρισκόμουν κι εγώ εκεί κάπου ανάμεσα στο κύμα που ξεχειλίζει από αγάπη… και στις τόσο δα σταγονίτσες που γεύονται τις ροές αυτής της θάλασσας.\nΝα έχεις ένα υπέροχο βράδυ. Πολλά φιλιά από μένα!\n10 Φεβρουαρίου 2009 - 9:07 μ.μ.\nΤο ίδιο νιώθω με σένα Αντιανεμικέ μου. Παραμερίζω το «εγώ» και δεν με νοιάζει αν θα γίνει «εμείς»…Το ποίημα που μοιράστηκες μαζί μου είναι απλά υπέροχο!\nΗ ευχή σου είναι η καλύτερη που πήρα από όλες σήμερα… Νιώθω τόσο όμορφα να έχω τη διάθεση και τη δυνατότητα να αγαπώ…Αυτό θέλω να κρατήσει για πάντα…\nΠολλές φορές όταν έχω πολλές θολές, γκρίζες σκέψεις….σκέφτομαι ανθρώπους που αγαπάω και το μυαλό μου φωτίζεται…\nΣε ευχαριστώ που πέρασες και άφησες τη δική σου σφραγίδα απόψε. Πολλά φιλιά!\n10 Φεβρουαρίου 2009 - 9:09 μ.μ.\nΓια μένα η αγάπη πρέπει να ρέει σαν το νερό της πηγής...\nΑν χρειαστεί να παλέψεις πολύ και να πονέσεις, χάνει και την πραγματική της αξία.\nΟι άνθρωποι που αγαπιούνται, είτε φίλοι είναι αυτοί, είτε αδέλφια, είτε εραστές, αγαπιούνται χωρίς προσπάθεια!\nΚαλησπέρα Λουλούδι μου! :)\nΚαλή μου Lilith, το νερό της πηγής εκτός ότι ρέει συνέχεια είναι και καθάριο…έτσι είναι για μένα η αληθινή αγάπη, η αγάπη που σήμερα νιώθω για τους ανθρώπους που αγαπάω…\nΤην άποψη όμως αυτή τη διαμόρφωσα αφού πέρασαν τα χρόνια και ωρίμασα σαν άτομο…\nΈχω πληγωθεί στο παρελθόν από φίλους/φίλες, συγγενείς, έρωτες, και η κάθε πληγή πονούσε…\nΤώρα όμως απολαμβάνω να αγαπάω, έμαθα να συγχωράω και να μην ζητώ τίποτα…\nΈμαθα να αγαπάω!\nΚαλησπέρα και σε σένα Lilith μου! Φιλάκια!\nΠΟΛΛΟΙ ΜΠΕΡΔΕΥΟΥΝ ΤΟΝ ΕΡΩΤΑ ΜΕ ΤΗΝ ΑΓΑΠΗ...ΑΓΑΠΗ ΕΙΝΑΙ ΝΑ ΘΕΣ ΤΗΝ ΕΥΤΥΧΙΑ ΤΟΥ ΑΛΛΟΥ ΧΩΡΙΣ ΑΝΤΑΛΛΑΓΜΑ ΚΑΝΕΝΑ\n11 Φεβρουαρίου 2009 - 9:56 π.μ.\nΑγαπητή μου παπαρούνα, αν σκεφτείς ότι η ουσία του έρωτα δεν είναι η ένωση δύο σωμάτων, αλλά η ένωση δύο ψυχών τότε είναι και αγάπη. Για να γίνει φυσικά αυτό πρέπει να γνωρίσουμε τον άλλο ως άνθρωπο, ως ψυχή που χαίρεται, που πονά, που οραματίζεται, που αγαπά. Η γνωριμία όμως με το βαθύτερο κόσμο του άλλου απαιτεί χρόνο αλλά και την ικανότητα να υπερβαίνουμε τα εξωτερικά πράγματα ώστε να βλέπουμε τον άλλο άνθρωπο κατ' ευθείαν στην ψυχή.\nΊσως και εγώ να τα μπερδεύω…\nΗ αγάπη δεν χρειάζεται κυνηγητό...είναι γύρω μας.Πολλές φορές την προσπερνάμε.Για να την δούμε πρέπει να μάθουμε να αγαπάμε...ή μάλλον να κάνουμε ένα φρεσκάρισμα από όσα θυμόμαστε σαν μωρουδάκια (μόνο αυτά χαμογελάνε και αγαπάνε τόσο εύκολα), στην πορεία μαυρίζει η ψυχή μας.\nΗ αγάπη δεν μικραίνει διαιρούμενη. ούτε αυτή που παίρνουμε, ούτε αυτή που δίνουμε.\nΑρκεί να αγαπήσουμε πρώτα από όλα τον εαυτό μας...\n11 Φεβρουαρίου 2009 - 1:56 μ.μ.\nKallinaki μου, μακάρι όλοι οι άνθρωποι να είχαν την ικανότητα να αγαπούν τον εαυτό τους. Δυστυχώς για πολλούς και διάφορους λόγους δεν μπορούν να το κάνουν αυτό και ζουν μέσα στην ανασφάλεια και το χειρότερο είναι ότι πιστεύουν ότι ούτε οι άλλοι τους αγαπούν.\nΚάπου διάβασα και μου άρεσε ότι «Η αληθινή αγάπη μέσα στην ψυχή ενός ανθρώπου είναι σαν ένα δέντρο που σιγά – σιγά μεγαλώνει και σκεπάζει όλο και περισσότερους ανθρώπους κάτω από τη δροσερή σκιά του. Από εμάς το μόνο που απαιτείται είναι να φροντίσουμε λίγο για την καλλιέργειά της, καθώς επίσης να την προστατεύσουμε από αυτά που θα μπορούσαν να την ξεριζώσουν από την καρδιά».\n11 Φεβρουαρίου 2009 - 3:48 μ.μ.\nη αγάπη τι δύσκολο συναίσθημα φαντάζει να είναι, ενώ δεν θα έπρεπε...\nΑγαπημένο Λουλούδι Καλημέρα.\nΆργησα να σου γράψω.\nΈφτιαχνα το εσωτερικό του πλοίου.\nΑρχικά, να ξέρεις ότι είμαι πολύ μικρός για να τιμώ κάποιον.\nΔική μου η τιμή.\nΌσον αφορά στην αγάπη...\nΔεν εχω ιδέα τι είναι αυτό για το οποίο μιλάς.\nΥπολογίζω όμως την αξία του, κρίνοντας από το πόσοι πέθαναν γι'αυτό.\nΟι τελευταίοι είναι και οι μόνοι που γνωρίζουν την έννοιά του και την αξία του.\nΌλους τους άλλους μην τους πιστέψεις.\nΛΥΠΑΜΑΙ ΑΝ ΣΕ ΑΠΟΓΟΗΤΕΥΣΑ...\n12 Φεβρουαρίου 2009 - 4:35 π.μ.\nΜα γι΄αυτό αξίζει τόσο Μοναχικό μου Αστέρι. Τυχεροί όσοι έχουν τη διάθεση να αγαπήσουν και επιμένω να αγαπηθούν…\n12 Φεβρουαρίου 2009 - 8:42 π.μ.\nΚαλημέρα Osiri μου, δεν χρειάζεται να δίνεις εξηγήσεις σε φίλους… τι κι αν είναι μόνον e/φίλοι. Aν πρόσεξες το αγαπημένο μου άρωμα είναι «Never explain! Your friends do not need it and your enemies will not believe it. »\nΔεν έχεις ιδέα για την ΑΓΑΠΗ εεε; Χμ … αν συνεχίσεις με τη δική μου συντροφιά θα αποκτήσεις και πολύ μεγάλη ιδέα μάλιστα. Είδες έπαρση που με διακατέχει;\nΝα περάσεις όμορφα στα σημερινά σου ταξίδια.\nΠρόσεχε από τις «γοργόνες» μα κυρίως από τις «σειρήνες»\n12 Φεβρουαρίου 2009 - 8:45 π.μ.


Κρήτη: Σωτήρια αερομεταφορά για δύο νεογνά - Κρήτη - Νέα Κρήτη\nΤώρα διαβάζετε: Κρήτη: Σωτήρια αερομεταφορά για δύο νεογνά\nΑνανέωση 11/04/2017, 08:53\nΚρήτη: Σωτήρια αερομεταφορά για δύο νεογνά\nΣωτήρια αποδείχθηκε για μια ακόμη φορά η κινητή μονάδα που διατέθηκε από το «Χαμόγελο του Παιδιού» για δύο νεογνά.\nΣωτήρια αποδείχθηκε για μια ακόμη φορά η κινητή μονάδα που διατέθηκε από το «Χαμόγελο του Παιδιού» και καλύπτει επείγοντα περιστατικά στην Κρήτη με τη βοήθεια του ΕΚΑΒ Κρήτης. Με άριστο συντονισμό ολοκληρώθηκε η διπλή αερομεταφορά.\nΔύο ταυτόχρονες και επείγουσες αεροδιακομιδές με πτήσεις που σχεδόν διασταυρώθηκαν στο αεροδρόμιο Ηρακλείου Νίκος Καζαντζάκης πραγματοποιήθηκαν το απόγευμα της Μεγάλης Δευτέρας για τη μεταφορά και τη σωτηρία δύο νεογνών με σοβαρά προβλήματα λόγω προωρότητάς τους.\nΣυγκεκριμένα η μονάδα του Χαμόγελου του Παιδιού που διαθέτει το ΕΚΑΒ μετέφερε από το ΠαΓΝΗ νεογνό 20 ημερών προς το αεροδρόμιο Ηρακλείου προκειμένου να παραληφθεί από αεροσκάφος C-130 και να μεταφερθεί σε νοσοκομείο της Αθήνας λόγω κρισιμότητάς της κατάστασής του. Κατά πληροφορίες το μωρό που είναι 20 ημερών φέρεται να έχει κάποιο σύνδρομο που σχετίζεται με το γεγονός ότι γεννήθηκε πρόωρα.\nΤο αεροσκάφος C-130 μετέφερε ακόμη δύο ασθενείς από το νησί της Πάρου προς την Αθήνα. Την ίδια ώρα που ολοκληρωνόταν η μια μεταφορά του C-130 στο αεροδρόμιο Ηρακλείου ξεκινούσε μια άλλη. Το ΕΚΑΒ παρέδωσε ένα πρόωρο νεογνό όμως στην πίστα του αεροδρομίου παρέλαβε ένα άλλο νεογνό 2 ωρών από τη Ρόδο για νοσηλεία στη Μονάδα του ΠαΓΝΗ.\nΤο δύο ωρών μωρό μετέφερε στο Ηράκλειο ελικόπτερο Super Puma, είναι πρόωρο και αντιμετωπίζει σοβαρό αναπνευστικό πρόβλημα. Η διπλή επιχείρηση του ΕΚΑΒ στην πίστα του αεροδρομίου που παρέδωσε βρέφος και παρέλαβε ένα άλλο ολοκληρώθηκε περίπου στις 7 το απόγευμα της Μεγάλης Δευτέρας.


Στη δυτική Ελλάδα θα αναπτυχθούν αραιές νεφώσεις που βαθμιαία θα πυκνώσουν. Στην υπόλοιπη χώρα γενικά αίθριος καιρός, σύμφωνα με την Εθνική Μετεωρολογική Υπηρεσία. Μικρή εξασθένηση των βορείων ανέμων που θα πνέουν στο Αιγαίο με ένταση έως 7 μποφόρ. Η θερμοκρασία δεν θα σημειώσει αξιόλογη μεταβολή.\nΠρόγνωση για αύριο Πέμπτη 17 Σεπτεμβρίου 2020\nΚαιρός: Στο Ιόνιο και τα ηπειρωτικά πλην ανατολικής Μακεδονίας και Θράκης, νεφώσεις παροδικά αυξημένες με τοπικές βροχές αρχικά στα δυτικά και από το απόγευμα στις υπόλοιπες περιοχές. Σποραδικές καταιγίδες θα εκδηλωθούν κυρίως στο Ιόνιο και την Πελοπόννησο, όπου τα φαινόμενα πιθανώς κατά τόπους να είναι έντονα. Στην υπόλοιπη χώρα λίγες νεφώσεις.\nΆνεμοι: Στα δυτικά θα πνέουν από ανατολικές διευθύνσεις 4 με 6 και στο Ιόνιο τοπικά 7 μποφόρ, στρεφόμενοι το βράδυ από τα βόρεια σε βόρειους βορειοδυτικούς, με ένταση στο νότιο Ιόνιο πιθανώς τοπικά 8 μποφόρ. Στα ανατολικά θα πνέουν από βόρειες διευθύνσεις 4 με 6 μποφόρ, στρεφόμενοι από το απόγευμα και από τα νότια σε νότιους νοτιοδυτικούς με την ίδια ένταση.\nΘερμοκρασία: Θα σημειώσει μικρή πτώση ως προς τις μέγιστες τιμές.


Η 2η τοιχογραφία του ArtWalk 6 μας θυμίζει τι σημαίνει φιλία! | CultureNow.gr\nCULTURENOW / 21-05-2021 / 15:39\nΟλοκληρώθηκε και η 2η τοιχογραφία του φεστιβάλ ArtWalk 6, από την Γαλλίδα καλλιτέχνιδα Zabou.\n«Είμαι εδώ για σένα» είναι ο τίτλος της 2ης τοιχογραφίας του ArtWalk 6, την οποία μπορείτε να θαυμάσετε από κοντά στην οδό Μπουκαούρη 117.\nΑγάπη Φιλία Συντροφικότητα Αλληλεγγύη Αλληλοϋποστήριξη. Σε μία από τις δυσκολότερες συγκυρίες της ανθρωπότητας, όπως αυτή που διανύουμε, τι μας κρατά δυνατούς;\nΣας προσκαλούμε να θαυμάσετε από κοντά την τοιχογραφία!\nArtWalk 6: Ολοκληρώθηκε η 1η επετειακή τοιχογραφία του φεστιβάλ


Άσχημη ήττα στο δεύτερο ημίχρονο 72 - 78 | ΚΟΡΟΙΒΟΣ BC\nΕίστε εδώΑρχική\tΆσχημη ήττα στο δεύτερο ημίχρονο 72 - 78\nΗ Καβάλα απέδειξε ότι θα πολεμήσει για την επιβίωσή της καθώς επικράτησε μέσα στο κλειστό της Ήλιδας του Κόροιβου με 72-78 για την 16η αγωνιστική της Basket League ΣΚΡΑΤΣ. Η ομάδα του Στιβ Γιατζόγλου βρέθηκε στο -15 στη διάρκεια του πρώτου ημιχρόνου, αλλά κυριάρχησε στο δεύτερο μέρος με επιμέρους σκορ 27-43! Τον αγώνα Κόροιβος - Καβάλα παρακολούθησε ο πρόεδρος του Διοικητικού Συμβουλίου του ΕΣΑΚΕ κ. Γιώργος Χαλβατζάκης με τον πρόεδρο των γηπέδουχων και γενικό γραμματέα του ΕΣΑΚΕ Χρήστο Λαγό.\nΙσορροπημένο ήταν το πρώτο δεκάλεπτο όπου οι δύο ομάδες μάλλον «πρόσεξαν» περισσότερο την επίθεσή τους και λιγότερο την άμυνα. Ο Κόροιβος είχε πρωταγωνιστή τον συνήθη ύποπτο Ντουέιν Ντέιβις που σημείωσε 11 πόντους σε αυτό το διάστημα, έχοντας την συμπαράσταση του Χάρις που πέτυχε επτά. Οι δύο Αμερικανοί πέτυχαν τους 18 από τους 26 πόντους της ομάδας τους στο πρώτο δεκάλεπτο. Η Καβάλα βασίστηκε στην παραγωγικότητα των Λέιζερ, Κρόμαχ, βρέθηκε στο -5 (17-12) έπειτα από περίπου επτά λεπτά αγώνα ενώ στο τέλος της περιόδου το σκορ ήταν 26-22 υπέρ του Κόροιβου. Οι γηπεδούχοι κυριάρχησαν στη δεύτερη περίοδο καθώς έβγαλαν ενέργεια και πίεσαν στην άμυνα. Παίκτης-κλειδί ήταν ο Δημήτρης Χαριτόπουλος που σημείωσε οκτώ πόντους και ηγήθηκε στο επιμέρους σκορ 19-8 που έκανε ο Κόροιβος έως το 17’ (45-30). Η Καβάλα βασίστηκε περισσότερο στην ικανότητά της έξω από τα 6,75 – είχε 5/15 προσπάθειες στο πρώτο μέρος, ενώ ο Κόροιβος είχε πολύ υψηλό επίπεδο επικοινωνίας, στοιχείο που αποδεικνύεται και από τις 12 τελικές πάσες που είχε στο τέλος του πρώτου μέρους (47-35). Η Καβάλα έκανε την απόλυτη ανατροπή στη διάρκεια της 3ης περιόδου. Βασίστηκε στην επιθετική ικανότητα του Κρόμαχ αλλά και στην ομαδική άμυνα περιορίζοντας τον Κόροιβο στους μόλις εννιά πόντους σε αυτή την περίοδο. Είναι μάλιστα χαρακτηριστικό το γεγονός ότι έκανε 0-14 σερί καθώς οι γηπεδούχοι προηγήθηκαν με 51-42 (22’), αλλά περίπου έξι λεπτά αργότερα το σκορ έγινε 51-56 υπέρ της ομάδας του Στιβ Γιατζόγλου. Το δεκάλεπτο ολοκληρώθηκε με σκορ 56-58. Λέιζερ και Ουίλιαμς ηγήθηκαν των επιθετικών προσπαθειών της Καβάλας στην τελευταία περίοδο. Οι φιλοξενούμενοι προηγήθηκαν με 65-70 λίγα δευτερόλεπτα μετά τη συμπλήρωση 35 λεπτών αγώνα. Ο Κόροιβος είχε δυσκολία στην εύρεση επιθετικών λύσεων, είναι χαρακτηριστικό το γεγονός ότι έμεινε χωρίς καλάθι για τουλάχιστον τέσσερα λεπτά. 70 δευτερόλεπτα πριν το φινάλε, οι φιλοξενούμενοι είχαν το προβάδισμα (65-71). Τα διαδοχικά άστοχα σουτ των γηπεδούχων σε συνδυασμό με τη ψυχραιμία των παικτών της Καβάλας από τη γραμμή των βολών διαμόρφωσαν το τελικό 72-78.\nΤα δεκάλεπτα: 26-22, 47-35, 56-58, 72-78.\nΚΟΡΟΙΒΟΣ (Μαρκόπουλος): Ντέβις 23, Χριστοδούλου 2, Βασιλόπουλος 6, Καόυνσιλ 3, Χάρις 9, Πουλιανίτης, Χάρτνινγκ 6, Χαριτόπουλος 8, Τρότερ 12, Γεωργάκης, Σλαφτσάκης 3\nΚΑΒΑΛΑ (Γιατζόγλου): Λέιζερ 19, Ουίλιαμς 13, Μακί 6, Γιαννακίδης 9, Κρομά 21, Σταμπουλής 4, Κοστόφ 4, Καλαϊτζόδης 2, Λίβας, Δεμερτζής\nΧάρης Μαρκόπουλος (προπονητής Κοροίβου): «Είχαμε πιθανότητες μετά την εμφάνιση του πρώτου μέρους. Θέλω να ευχαριστήσω τον κόσμο που ήρθε και να του ζητήσουμε συγνώμη για την εικόνα που είχαμε στο δεύτερο μέρος. Στο ματς αυτό είχαμε δυο διαφορετικά πρόσωπα. Στο πρώτο ημίχρονο παρότι κάναμε κάποια λαθάκια το ελέγχαμε πλήρως. Στο δεύτερο όμως, όταν δέχεσαι στην έδρα σου 43 πόντους σε ένα ματς που θες να κερδίσεις και δεν έχεις το καθαρό μυαλό πώς θα βάλεις τη μπάλα στο καλάθι, είναι σαφές ότι σε γεμίζει άγχος και μετά πας σε κάποιες επιλογές τις οποίες δεν έχουμε ξαναδεί ποτέ.\nΌπως και τις νίκες είμαστε όλοι μαζί, έτσι και στις ήττες. Στις ήττες πάντα πρώτος υπεύθυνος είναι ο προπονητής. Εμείς αυτό που έχουμε να κάνουμε είναι α δούμε την επόμενη μέρα, όποια κι αν είναι αυτή και να μπορέσουμε να κρατήσουμε την ομάδα στην κατηγορία, που είναι και ο στόχος μας». Παναγιώτης Βασιλόπουλος (μπασκετμπολίστας Κοροίβου): «Πάντα είναι δύσκολο μετά από μια ήττα να μιλήσεις. Για μένα είναι ντροπή αυτό που συνέβη. Ειδικά μετά από πέντε ήττες συνεχόμενες. Για μένα είναι ντροπή να παρουσιάζουμε αυτή την εικόνα στο δεύτερο ημίχρονο, ειδικά μετά από ένα πρώτο ημίχρονο στο οποίο παίζαμε σαν ομάδα και πήγαιναν όλα καλά. Στο δεύτερο σταματήσαμε να έχουμε την ίδια εικόνα. Δεν γυρίσαμε σωστά τη μπάλα, δεν παίξαμε καθόλου άμυνα. Δεχθήκαμε δεκατρείς πόντους μέσα σε τρία λεπτά, ειδικά εμείς, που είμαστε μια ομάδα η οποία στηρίζεται στην άμυνά της. Η άμυνα μας έφερε να βρισκόμαστε εκεί ψηλά που είχαμε φτάσει. Δυστυχώς, ψηλώσαμε πάρα πολύ, χωρίς όμως να συνεχίσουμε να παραμείνουμε προσηλωμένοι και συγκεντρωμένοι». Στιβ Γιατζόγλου (προπονητής Καβάλας): «Ήταν μια νίκη σημαντική και η ομάδα βρίσκεται σε μια κατεύθυνση την οποία μπορώ να χαρακτηρίσω θετική. Δεν μπορούμε να χαρούμε πάρα πολύ, γιατί είμαστε ακόμα υποβιβασμένοι. Θα προσπαθήσουμε να συγκροτηθούμε και για τα επόμενα παιχνίδια. Στο παιχνίδι αυτό, σφίξαμε την άμυνα στο δεύτερο ημίχρονο. Καταφέραμε να πάρουμε ένα πολύ δύσκολο παιχνίδι. Πρέπει να είμαι ευχαριστημένος, αλλά είμαι συγκρατημένος όσον αφορά τη συνέχεια, επειδή έχουμε πολλά προβλήματα όσον αφορά το έμψυχο υλικό. Σήμερα τα ξεπεράσαμε και εύχομαι το ίδιο να κάνουμε και στη συνέχεια».\nΜιχάλης Γιαννακίδης (μπασκετμπολίστας Καβάλας): «Ήταν μια πολύ σημαντική νίκη, η οποία μας δίνει τη δυνατότητα να ελπίζουμε. Για μένα δεν μπορώ να πω κάτι ειδικά. Γενικά σε ένα παιχνίδι τα σουτ άλλοτε μπαίνουν άλλοτε όχι. Στην ομάδα συνεργάζομαι με έναν προπονητή ο οποίος με πιστεύει και μου δίνει τη δυνατότητα να σουτάρω. Θέλω να ευχαριστήσω τον κόσμο της Αμαλιάδας για τον τρόπο με τον οποίο με υποδέχθηκε. Όλοι γνωρίζουν τον τρόπο με τον οποίο έφυγα».¨\nΠηγή : www.esake.gr


ΒΑΣΕΙΣ ΚΙΝΗΤΟΥ - AUTOSTATUS ΤΣΑΚΑΛΑΚΗΣ Α.Ε.Β.Ε\n> ΕΣΩΤΕΡΙΚΟ ΑΥΤΟΚΙΝΗΤΟΥ>ΒΑΣΕΙΣ ΚΙΝΗΤΟΥ\nΒΑΣΕΙΣ ΚΙΝΗΤΟΥ Υπάρχουν 19 προϊόντα.\n12-462 ΒΑΣΗ ΚΙΝΗΤΟΥ ΒΕΝΤΟΥΖΑ 12-462 ΒΑΣΗ ΚΙΝΗΤΟΥ ΒΕΝΤΟΥΖΑ\nΒΑΣΗ ΚΙΝΗΤΟΥ ΜΕ ΒΕΝΤΟΥΖΑ ΤΗΣ ALCA ΙΔΑΝΙΚΗ ΓΙΑ ΠΟΛΛΑ SMART PHONES ΒΑΣΗ ΚΙΝΗΤΟΥ ΜΕ ΒΕΝΤΟΥΖΑ ΤΗΣ ALCA...\n12-463 ΒΑΣΗ SMART PHONE HEYNER 12-463 ΒΑΣΗ SMART PHONE HEYNER\nΒΑΣΗ SMART PHONE HEYNER Universal ΚΑΤΑΛΛΗΛΗ ΓΙΑ ΤΑ ΠΕΡΙΣΣΟΤΕΡΑ ΜΟΝΤΕΛΑ ΤΗΣ ΑΓΟΡΑΣ ΣΤΑΘΕΡΗ ΧΩΡΙΣ ΚΡΑΔΑΣΜΟΥΣ ΧΑΡΗ ΣΤΑ ΠΟΙΟΤΙΚΑ ΚΛΙΠΣ ΠΛΑΤΟΣ : ΑΠΟ 50 - ΕΩΣ 100 mm ΒΑΣΗ SMART PHONE HEYNER Universal...\n25-014 ΒΑΣΗ ΚΙΝΗΤΟΥ TYPE-S 25-014 ΒΑΣΗ ΚΙΝΗΤΟΥ TYPE-S\nΒάση κινητού αυτοκόλλητη κλιπ TYPE-S φωτιζόμενη. Διαθέτει ενα διακριτικό διακοπτάκι για να φωτίζεται το βράδυ. Βάση κινητού αυτοκόλλητη κλιπ TYPE-S...\n25-662 ΒΑΣΗ ΚΙΝΗΤΟΥ ΒΕΝΤΟΥΖΑ 25-662 ΒΑΣΗ ΚΙΝΗΤΟΥ ΒΕΝΤΟΥΖΑ\nΒΑΣΗ ΚΙΝΗΤΟΥ ΒΕΝΤΟΥΖΑ ΤΗΣ YADA. ΙΔΑΝΙΚΟ ΓΙΑ ΤΑ ΠΕΡΙΣΣΟΤΕΡΑ ΚΙΝΗΤΑ ΤΗΣ ΑΓΟΡΑΣ. ΔΙΑΘΕΤΕΙ ΕΝΙΣΧΥΜΕΝΗ ΒΕΝΤΟΥΖΑ ΓΙΑ ΑΠΟΛΥΤΟ ΚΡΑΤΗΜΑ. ΒΑΣΗ ΚΙΝΗΤΟΥ ΒΕΝΤΟΥΖΑ ΤΗΣ YADA....\nCar kit ανοικτής συνομιλίας Car kit ανοικτής συνομιλίας\nCar kit ανοικτής συνομιλίας Δυνατότητα ομιλίας και ακρόασης, χωρίς κράτημα συσκευής. Ιδανικό για επαγγελματίες και για ασφαλή οδήγηση. Κατάλληλο για όλες της συσκευές. Χρώματα: Ασημί - μαύρο (Κωδ. 10-369) Car kit ανοικτής συνομιλίας...\nΒΑΣΗ + ΦΟΡΤΙΣΤΗΣ 12v SMART PHONE ΒΑΣΗ + ΦΟΡΤΙΣΤΗΣ 12v SMART PHONE\nΕξυπνη Βάση + φορτιστής 12V Smart Phone. Τοποθετηση στην υποδοχη του αναπτήρα. Η βαση Διαθέτει Υποδοχή 12v για ταυτόχρονη φόρτηση στο αυτοκίνητο. Εξυπνη Βάση + φορτιστής 12V Smart...\nΒάση PDA TYPE-S Βάση PDA TYPE-S\nΒάση κινητού PDA TYPE-S. Βάση κινητού PDA TYPE-S.\nΒάση RG Βάση RG\nΒάση κινητού αεραγωγού RG. Βάση κινητού αεραγωγού RG.\nΒάση TYPE-S (αεραγωγού, ασημί) Βάση TYPE-S (αεραγωγού, ασημί)\nΒάση κινητού TYPE-S. Βάση κινητού TYPE-S.\nΒάση TYPE-S (αεραγωγού, μαύρη) Βάση TYPE-S (αεραγωγού, μαύρη)\nΒάση TYPE-S (βεντούζα) Βάση TYPE-S (βεντούζα)\nΒάση κινητού TYPE-S με βεντούζα. Βάση κινητού TYPE-S με βεντούζα.\nΒάση TYPE-S (ρυθμιζόμενη για GPS) Βάση TYPE-S (ρυθμιζόμενη για GPS)\nΒάση για κινητό τηλέφωνο. Βάση για κινητό τηλέφωνο.


ΣΕΡΟΤΟΝΙΝΗ: ''Soaked in Bleach'' μία άλλη οπτική του θανάτου του Kurt Cobain - TRAILER\n''Soaked in Bleach'' μία άλλη οπτική του θανάτου του Kurt Cobain - TRAILER\nΜε τίτλο ''Soaked in Bleach'', στίχο του τραγουδιού ''Come as you are'' των Nirvana, θα κυκλοφορήσει φέτος στις κινηματογραφικές αίθουσες η ταινία που ερευνά τις συνθήκες θανάτου του Kurt Cobain.\nΛίγες ημέρες από τη συμπλήρωση 20 ετών του θανάτου του, κυκλοφόρησε το πρώτο τρέιλερ του ''docudrama'', όπως χαρακτηρίστηκε. Η ταινία περιλαμβάνει συνεντεύξεις με μάρτυρες και ειδικούς που ασχολήθηκαν με τα τραγικά γεγονότα του 1994, προσφέροντας ίσως μία άλλη οπτική της ιστορίας.\nΟ αφηγητής της ταινίας και πρώην ντετέκτιβ, Tom Grant, είχε προσληφθεί την περίοδο εκείνη από την Courtney Love, χήρα του Cobain, για να τον εντοπίσει μιας και ο τραγουδιστής είχε εξαφανιστεί λίγες ημέρες πριν βρεθεί το άψυχο σώμα του στο σπίτι τους στο Σιάτλ.\nΟ θάνατος του αποδόθηκε ως αυτοκτονία, αλλά πολλές θεωρίες συνωμοσίας έχουν βγει στην επιφάνεια τα τελευταία χρόνια. Μία από αυτές υποστηρίζει πως ο θάνατος του Cobain οφείλεται σε δολοφονία, σχεδιασμένη από την Courtney Love για να κληρονομήσει την περιουσία του.\nΤο φιλμ θα βγει στις αίθουσες παρά τις δηλώσεις του ντετέκτιβ Μάικ Τσιεσύνσκι, αστυνομικού του τμήματος του Σιάτλ. «Κάποιες φορές ο καθένας πιστεύει ότι θέλει. Είναι αυτοκτονία. Η υπόθεση έχει κλείσει.»\nΤη σκηνοθεσία ανέλαβε ο Benjamin Statler, ο Tyler Bryan ενσαρκώνει τον Kurt Cobain και η Sarah Scott υποδύεται την Courtney Love.\nΗ επίσημη σελίδα της ταινίας στο facebook αναφέρει πως η ταινία βγαίνει στους κινηματογράφους το 2014, αλλά η ακριβής ημερομηνία ακόμα δεν έχει γίνει γνωστή.\nΑναρτήθηκε από Ginger Blonde στις 1:45 μ.μ.


Η Νεολαία ΣΥΡΙΖΑ ζητά την παραίτηση του Πρύτανη του ΠΑΜΑΚ | esos.gr\nΗ Νεολαία ΣΥΡΙΖΑ ζητά την παραίτηση του Πρύτανη του ΠΑΜΑΚ\nΤην παραίτηση του Πρύτανη του Πανεπιστημίου Μακεδονίας ζητά με ανακοίνωση η Νεολαία του ΣΥΡΙΖΑ.\nΑκολουθεί η ανακοίνωση της Νεολαίας:\nΧθες το απόγευμα, φοιτητές και φοιτήτριες του ΠΑΜΑΚ βρέθηκαν αντιμέτωποι με την αστυνομία να ελέγχει τα προσωπικά στοιχεία όσων ήθελαν να μπουν στο ίδρυμα. Πρόσχημα για την κατάσταση αυτή αποτέλεσε η προστασία εκδήλωσης που γινόταν στον χώρο από την Ύπατη Αρμοστεία του ΟΗΕ με θέμα το προσφυγικό, η διεξαγωγή της οποίας είχε παρεμποδιστεί την προηγούμενη μέρα από ομάδα διαμαρτυρόμενων.\nΑρχικά, οφείλουμε να ξεκαθαρίσουμε ότι το πανεπιστημιακό άσυλο είναι και θα συνεχίσει να είναι άσυλο ιδεών και ελεύθερης διακίνησης απόψεων μη ρατσιστικού ή φασιστικού περιεχομένου. Η όποια προσπάθεια ακύρωσης εκδηλώσεων και φίμωσης απόψεων που προκύπτει ως έκφραση διαφωνίας δεν μπορεί παρά να μας βρει απέναντι της. Ως Νεολαία ΣΥΡΙΖΑ δεν αντιλαμβανόμαστε το άσυλο αλά καρτ. Αντίθετα, αγωνιζόμαστε για την προάσπιση του αλλά και για την ελεύθερη έκφραση του καθενός και της καθεμίας. Δεν πρέπει όμως να ξεχνάμε ότι η πανεπιστημιακή κοινότητα και το φοιτητικό κίνημα είναι αυτοί που οφείλουν να διαφυλάττουν το άσυλο και έχουν την ευθύνη για την προστασία του χώρου τους.\nΗ προκλητικότητα της απόφασης του πρύτανη του ΠΑΜΑΚ, Αχιλλέα Ζαπράνη, να καλέσει τα ΜΑΤ στον χώρο του πανεπιστημίου - και μάλιστα εντός του ιδρύματος - απαγορεύοντας την είσοδο σε φοιτητές, δε μπορεί πάρα να θυμίσει ΕΚΟΦίτικες πρακτικές. Η πρωτοβουλία αυτή μπορεί να ερμηνευτεί μόνο σαν επίδειξη δύναμης. Για να θυμίσει στους φοιτητές & τις φοιτήτριες, ότι στο «τσιφλίκι» του, το ΠΑΜΑΚ, κάνει κουμάντο μόνο αυτός. Φυσικά δεν μπορεί να μας διαφεύγει η στάση της αστυνομίας, που λειτούργησε με αδιανόητα προκλητικό τρόπο. Αυτή η στάση δεν είχε να κάνει με την προστασία της εκδήλωσης αλλά με την τρομοκράτηση των φοιτητών. Οι ευθύνες γι’ αυτή την συμπεριφορά βαραίνουν ολόκληρη την ιεραρχία του σώματος ενώ την ίδια στιγμή η πολιτική ηγεσία έχει την υποχρέωση να καταδικάσει πρακτικές που υπονομεύουν τα δημοκρατικά μας δικαιώματα.\nΗ αντίληψη λοιπόν του συγκεκριμένου πρύτανη δεν έχει καμία σχέση με ένα πανεπιστήμιο ανοιχτό σε ιδέες και στην κοινωνία εν συνόλω. Δεν αποτελεί όμως αυτό έκπληξη για μας καθώς ο συγκεκριμένος πρύτανης επανειλημμένα έχει δείξει πώς αντιλαμβάνεται την δημοκρατία και την ελευθερία λόγου στο πανεπιστήμιο. Το έδειξε όταν έκανε μηνύσεις σε φοιτητές που διοργάνωναν εκδήλωση για οικονομική ενίσχυση προσφύγων, όταν έκλεινε τα φώτα του ιδρύματος για να εμποδίσει τους φοιτητές να κάνουν συνέλευση αλλά και όταν επέμενε στην επιβολή υψηλών διδάκτρων σε μεταπτυχιακά, πιστός στην λογική ότι το πανεπιστήμιο πρέπει να είναι κλειστό στην κοινωνία και ανοιχτό μόνο σε όσους μπορούν να πληρώσουν για το «προνόμιο» της μόρφωσης.\nΑυτό το είδος πρύτανη καμιά σχέση δεν έχει με τα ιδανικά της εκπαίδευσης που θέλουμε, καμιά σχέση δεν έχει με τα δημοκρατικά ιδεώδη που πρέπει να διέπουν τα πανεπιστήμια, καμιά σχέση δεν έχει τελικά με τις ανάγκες της πανεπιστημιακής κοινότητας που υποτίθεται ότι εκπροσωπεί. Η πανεπιστημιακή κοινότητα πρέπει να δείξει ότι δεν έχει καμιά ανοχή σε τέτοιους πρυτάνεις είτε τους λένε Ζαπράνη, είτε Καραμπίνη, είτε οτιδήποτε άλλο.\nΩς νεολαία ΣΥΡΙΖΑ θα συνεχίσουμε να διεκδικούμε ένα πανεπιστήμιο ανοιχτό στην κοινωνία που θα διέπεται από τις αρχές της δημοκρατίας και της συμμετοχής. Και αυτό δεν μπορεί να συμβεί όσο παραμένουν πρυτάνεις με αντιλήψεις όπως του κ. Ζαπράνη.\nΓι’ αυτό και απαιτούμε την άμεση παραίτησή του.\nΝεολαία ΣΥΡΙΖΑΠανεπιστήμιο Μακεδονίας\n07 Απρ 2017 08:24\nΣυγχαρητήρια στον ΠΡΥΤΑΝΗ με κεφαλαία!\n06 Απρ 2017 15:33\nΣυγχαρητήρια στον πρύτανη! Όσο για τη νεολαία ΣΥΡΙΖΑ, απόψεις, συμπεριφορές και στάσεις σαν αυτές που διατυπώνονται στην ανακοίνωσή της, είναι που μετέτρεψαν τα Πανεπιστήμια σε χώρους ασυδοσίας.\n06 Απρ 2017 13:19\nΕπιτέλους ένας πρύτανης που κάνει σωστά τη δουλειά του.\nΣυγχαρητήρια στον κ. Ζαπράνη, που διαφυλάττει την περιουσία του Ελληνικού λαού και δίνει στον όρο "Πανεπιστημιακό άσυλο", την έννοια που πρέπει.\nΤα πανεπιστήμια όντως πρέπει να είναι ένας χώρος που θα κινούνται ελεύθερες οι ιδέες, χωρίς όμως κάποιες μεμονωμένες μειοψηφίας να προκαλούν ζημιές και να εμποδίζουν και αυτούς, που έχουν τη διάθεση να αποκτήσουν γνώσεις, μέσω των Πανεπιστημιακών σπουδών


ΔΥΤΙΚΟΙ ΚΟΡΙΝΘΙΑΚΟΙ ΟΡΙΖΟΝΤΕΣ Εδώ Δερβένι: 22 Οκτ 2011\nΝίκησαν οι πρωτοπόροι στην Α΄ Κορινθίας\nΝικηφόρα πέρασαν τα εμπόδια εκτός έδρας οι τέσσερες ομάδες από την 5άδα κορυφής στο πρωτάθλημα της Α’ κατηγορίας Κορινθίας, στα πλαίσια της 6ης αγωνιστικής. Ο Αστέρας Δερβενίου , νίκησε στην Ξυλοκέριζα, με 1 – 0 τον Σαρωνικό Γαλατακίου , ενώ η πρωτοπόρος ομάδα του ΠΑΣ Κλένια , επικράτησε στην Αρχαία Κόρινθο με 2 – 1 του Ηρακλή Λεχαίου. Η Θύελλα Πετρίου επεβλήθηκε με σκορ 3 - 1 μέσα στο Σοφικό του Πανσολυγειακού στο πιο ενδιαφέροντα αγώνα της ημέρας... Στο Λουτράκι ο Α. Ο. Λουτρακίου με το επιβλητικό 6 - 1 επικράτησε του Ισθμιακού, ενώ ο Ολυμπιακός Λουτρακίου , στο ντέρμπι της ημέρας επικράτησε μέσα στη Νεμέα του Παννεμεατικού με 2 - 1. Με το ίδιο σκορ στο Σολομό η τοπική ομώνυμη ομάδα νίκησε την Προοδευτική Περιγιαλίου. Στο γειτονικό ντέρμπι ο Πέλοπας Κιάτου επιβλήθηκε με το ευρύ 3 - 0 μέσα στο Ξυλόκαστρο του Ηρακλή Ξυλοκάστρου , ενώ τέλος στο Σοφικό, αύριο Κυριακή ο ουραγός Άλμπαρτος Κόρφου μαχεται κόντρα στην Ελλάδα Βέλου στις 4 το απόγευμα.\nΣΑΡΩΝΙΚΟΣ - ΑΣΤΕΡΑΣ ΔΕΡΒΕΝΙΟΥ 0 - 1\nΠΑΟ ΛΟΥΤΡΑΚΙ - ΙΣΘΜΙΑΚΟΣ 6 - 1\nΑΟ ΣΟΛΟΜΟΥ - ΠΡΟΟΔΕΥΤΙΚΗ 2 - 1\nΠΑΝΣΟΛΥΓΕΙΑΚΟΣ - ΘΥΕΛΛΑ ΠΕΤΡΙΟΥ 1 - 3\nΗΡΑΚΛΗΣ ΞΥΛΟΚ. - ΠΕΛΟΨ ΚΙΑΤΟΥ 0 - 3\nΠΑΝΝΕΜΕΑΤΙΚΟΣ - ΟΛΥΜΠΙΑΚΟΣ ΛΟΥΤΡΑΚ. 1 - 2\nΗΡΑΚΛΗΣ ΛΕΧΑΙΟΥ - ΠΑΣ ΚΛΕΝΙΑ 1 - 2\nΠΑΣ ΚΛΕΝΙΑ 17 - 5 16\nΠΑΟ ΛΟΥΤΡΑΚΙ 22 - 4 15\nΘΥΕΛΛΑ ΠΕΤΡΙΟΥ 17 - 11 13\nΑΣΤΕΡΑΣ ΔΕΡΒ. 12 - 8 13\nΕΛΛΑΣ ΒΕΛΟΥ 12 - 6 12\nΟΛΥΜΠΙΑΚΟΣ ΛΟΥΤΡΑΚ 7 - 3 12\nΠΕΛΟΨ ΚΙΑΤΟΥ 8 - 8 10\nΠΑΝΝΕΜΕΑΤΙΚΟΣ 13 - 11 7\nΠΑΝΣΟΛΥΓΕΙΑΚΟΣ 9 - 9 7\nΗΡΑΚΛΗΣ ΛΕΧΑΙΟΥ 5 - 9 7\nΣΑΡΩΝΙΚΟΣ 10 - 11 6\nΠΡΟΟΔΕΥΤΙΚΗ 5 - 7 6\nΗΡΑΚΛΗΣ ΞΥΛΟΚ. 5 - 11 6\nΑΟ ΣΟΛΟΜΟΥ 6 - 13 4\nΙΣΘΜΙΑΚΟΣ 5 - 19 3\nΑΛΜΠΑΤΡΟΣ 3 - 21 0\nΆλμπαρτος Κόρφου και Ελλάς Βέλου έχουν από 5 αγώνες\nO Αντώνης Σαμαράς, από τις Βρυξέλλες : η πρόσφατη συμφωνία του Ιουλίου δεν έβαλε “πάτο στο βαρέλι”. Γι’ αυτό και απαιτείται, άμεσα, η επανεκκίνηση της Ελληνικής Οικονομίας.\nΟ Πρόεδρος της Νέας Δημοκρατίας κ. Αντώνης Σαμαράς, από τις Βρυξέλλες, όπου βρίσκεται για τη Σύνοδο Κορυφής του Ευρωπαϊκού Λαϊκού Κόμματος, έκανε την ακόλουθη δήλωση:\n«Έγινε γνωστή η Έκθεση βιωσιμότητας του ελληνικού χρέους που δείχνει\nότι η πρόσφατη συμφωνία του Ιουλίου δεν έβαλε “πάτο στο βαρέλι”.\nΗ αναθεώρησή της, όμως, απαιτεί προσοχή, γιατί εμπεριέχει μεγάλους κινδύνους,\nτόσο για την Ελλάδα, όσο και για τη σταθερότητα της ευρωπαϊκής και παγκόσμιας Οικονομίας.\n· Κινδύνους για τις αντοχές και τον έλεγχο του τραπεζικού συστήματος και την αναγκαία επανακεφαλαιοποίηση των τραπεζών και των ασφαλιστικών ταμείων, ώστε να υπάρξει το μεγάλο ζητούμενο -δηλαδή ρευστότητα- και να μην πληγούν περισσότερο οι συνταξιούχοι μας.\n· Κινδύνους για τον εθελοντικό χαρακτήρα της συμμετοχής των ιδιωτών.\nΏστε να μην “πυροδοτηθούν” άλλες δυσάρεστες εξελίξεις, όπως η μετάδοση της κρίσης σε ολόκληρη την Ευρωζώνη.\n· Κινδύνους για την κάλυψη των δανειακών αναγκών της χώρας, για όσο διάστημα\n-και αυτό εκτιμάται, δυστυχώς πλέον, ότι θα είναι πολύ μεγάλο- η χώρα θα μείνει εκτός αγορών.\n· Κινδύνους, τέλος, για τον οικονομικό έλεγχο της χώρας και την επιβολή βαρύτερης και παρατεταμένης λιτότητας στην Ελληνική Κοινωνία. Μία κοινωνία που έχει φθάσει στα όρια ανοχής και αντοχής της.\nΣε κάθε περίπτωση, σταθερά υποστηρίζω και θα το επαναλάβω σε λίγο στους ηγέτες του Ευρωπαϊκού Λαϊκού Kόμματος, ότι η βιωσιμότητα του ελληνικού χρέους, εκτός από το όποιο “κούρεμα”, προϋποθέτει υψηλούς ρυθμούς ανάπτυξης και μεγάλα και συνεχή πρωτογενή πλεονάσματα.\nΓι’ αυτό και απαιτείται, άμεσα, η επανεκκίνηση της Ελληνικής Οικονομίας.\nΏστε να “πάρει μπροστά” και να αρχίσουν να μειώνονται τα ελλείμματα.\nΏστε να μπούμε σε τροχιά βιώσιμης λύσης των προβλημάτων μας, στο πλαίσιο, πάντα, της Ευρωζώνης».\nΤΟ ΧΡΟΝΙΚΟ ΜΙΑΣ ΠΡΟΑΝΑΓΓΕΛΘΕΙΣΗΣ ΠΟΛΙΤΙΚΗΣ ΔΙΩΞΗΣ (video)\nΤην περασμένη Κυριακή 17/10/2011 σε μνημόσυνο σε ορεινό χωριό της Κορινθίας, ο σε απόσταση ομοτράπεζος μου Υπουργός Εθνικής Άμυνας κύριος Μπεγλίτης, σηκώθηκε , πλησίασε, στάθηκε όρθιος με ύφος στρατηγού μπροστά μου και χτυπώντας την γροθιά του στο τραπέζι, με απείλησε μεγαλοφώνως μπροστά στους πολυπληθείς έκπληκτους συντοπίτες μας, στους οποίους συμπεριλαμβάνονταν πρώην Δήμαρχος και νύν Περιφερειακός Σύμβουλος , Δημοτικός Σύμβουλος και πολλοί άλλοι, ότι την επομένη θα μου έστελνε στο ιατρείο μου, το … ΣΔΟΕ!!\nΑιτία; ρωτήστε τον ίδιο γιατί εγώ δεν του απεύθυνα καν τον λόγο, σεβόμενος την μνήμη του τιμώμενου εκλιπόντα, αν και είχα να του πω πολλά !\nΠιθανολογώ ότι κρυφάκουσε (ή ίσως υπέκλεψε τεχνολογικά) την προσωπική κουβέντα μου με τον διπλανό μου, στην οποία συμπεριλαμβανόταν η λέξη κλειδί «γιαούρτι»!!\nΤα πράγματα όμως δεν έμειναν εκεί, αντίθετα η αρχικά εν θερμώ απειλή, εκτελέστηκε τελικά εν ψυχρώ, με απόλυτη συνέπεια!\nΔείτε την συνέχεια επί της οθόνης:\nΠράγματι, το ΣΔΟΕ ήρθε στο ιατρείο μου, στις 21/10/2011 (προφανώς καθυστέρησε λόγω απεργιών), είδε, τα βρήκε όλα εντάξει και απήλθε.\nΟι άνθρωποι έκαναν καλά την δουλειά τους και δεν τους καταλογίζω κάποια ευθύνη.\nΠροφανώς όμως ο κύριος Μπεγλίτης προσπαθεί να συγκροτήσει Σώμα Δίωξης Όσων Ενοχλούν και μέχρι τότε χρησιμοποιεί το κανονικό ΣΔΟΕ.\nΗ επίδειξη δύναμης και ο απροκάλυπτος εκφοβισμός της τοπικής κοινωνίας ιδιαίτερα ενός ήσυχου εν προκειμένω ορεινού χωριού δεν είναι τυχαία γεγονότα, ιδιαίτερα στην σημερινή συγκυρία.\nΤελειώνοντας θεωρώ το περιστατικό πολιτική δίωξη, ένα άκρως επικίνδυνο φαινόμενο που δείχνει πως αντιλαμβάνονται στις μέρες μας, ορισμένοι την άσκηση εξουσίας, γι’ αυτό και το καταγγέλλω.\nΧρήστος Σταϊκούρας...η Έκθεση της Ε.Ε. για την Ελληνική Οικονομία, ιδίως το σκέλος της βιωσιμότητας του χρέους, είναι καταπέλτης για την κυβέρνηση\n«Δυστυχώς,η Έκθεση της Ε.Ε. για την Ελληνική Οικονομία, ιδίως το σκέλος της βιωσιμότητας του χρέους, είναι καταπέλτης για την κυβέρνηση .\nΑποδεικνύει ότι τα απανωτά “σχέδια σωτηρίας” της χώρας απέτυχαν.\n«Πάτος στο βαρέλι» του χρέους δεν υφίσταται, αφού η κατάσταση της Οικονομίας επιδεινώνεται και οι “μαύρες τρύπες “ μεγαλώνουν και πολλαπλασιάζονται.\n1ον Η χώρα εκτιμάται ότι θα επιστρέψει στις αγορές σε μια δεκαετία, το 2021, όταν η αρχική πρόβλεψη της κυβέρνησης ήταν για εφέτος και η μεταγενέστερη της τρόικας για το 2013-2014.\n2ον Δεν αναμένεται ανάκαμψη της Οικονομίας πριν από το 2013. Επισημαίνεται ότι, μέχρι πρόσφατα, αυτή προβλεπόταν για το 2012. Η ύφεση πλέον:\n· Εκτιμάται στο 5,5% για το 2011, υψηλότερη από το 2010.\n· Εκτιμάται στο 2,8% για το 2012, αντί ανάπτυξης 0,8% που προβλέπεται από το Μεσοπρόθεσμο Σχέδιο.\n3ον Το χρέος θα παραμείνει σε επίπεδα άνω του 130% του ΑΕΠ μέχρι το 2030.\n4ον Εντοπίζονται καθυστερήσεις και διαχειριστικές αδυναμίες στην προετοιμασία και υλοποίηση των διαρθρωτικών αλλαγών. Για παράδειγμα:\n· Ο κανόνας 1 προς 10 για τις προσλήψεις στο δημόσιο δεν έχει εφαρμοστεί.\n5ον Οι δημοσιονομικοί στόχοι του 2011 δεν επιτυγχάνονται. Οι αποκλίσεις διευρύνονται.\n· Το έλλειμμα της γενικής κυβέρνησης εκτιμάται ότι θα διαμορφωθεί στο 8,5% - 9% του ΑΕΠ το 2011, από 7,3% του ΑΕΠ που ήταν οι εκτιμήσεις του Μεσοπρόθεσμου Σχεδίου.\n· Απαιτούνται περιοριστικά μέτρα ύψους 61,8 δις ευρώ την περίοδο 2010-2014, όταν το μνημόνιο προέβλεπε 30 δις ευρώ μέχρι το 2013.\n6ον Ο στόχος των εσόδων από αποκρατικοποιήσεις δεν θα επιτευχθεί. Μάλιστα, η απόκλιση θα είναι αισθητή.\n· Εκτιμάται ότι τα έσοδα θα ανέλθουν στο 1,7 δις ευρώ μέχρι το τέλος του έτους, αντί πρόβλεψης για 5 δις ευρώ.\nΣυνεπώς, η Έκθεση επιβεβαιώνει τα αδιέξοδα της οικονομικής πολιτικής.\nΑποτυπώνει την ολιγωρία, την αναβλητικότητα, την ασυνέπεια και την ανεπάρκεια της κυβέρνησης.\nΑναδεικνύει τις εσφαλμένες επιλογές και τις συνεχείς αναδιπλώσεις της.\nΚαι καθιστά σαφές, ότι η ανάταξη της Οικονομίας είναι προαπαιτούμενη, ώστε να καταστεί η αναγκαία δημοσιονομική προσαρμογή βιώσιμη».\nΔημοκρατική Συμμαχία : καφενειακού τύπου αναλύσεις και θεωρίες συνομωσίας\nΟ γραμματέας της Κεντρικής Επιτροπής του κινήματος Δημοκρατική Συμμαχία Γιάννης Οικονόμου, έκανε σήμερα την ακόλουθη δήλωση:\n«Άλλο οι παραδοσιακές, καφενειακού τύπου αναλύσεις και θεωρίες συνομωσίας και άλλο οι καταγγελίες αρχηγού κόμματος.\nΗ πολιτεία, η δικαιοσύνη και η κυβέρνηση οφείλουν να απαντήσουν άμεσα στις καταγγελίες του ΚΚΕ.\nΑν έχει βάση ότι η Ελληνική Αστυνομία αποτελεί το φυτώριο του παρακράτους και καλύπτει κουκουλοφόρους, μπαχαλάκηδες και τρομοκράτες, προσέγγιση που δεν αντέχει στην κοινή λογική, τότε η παρέμβαση της πολιτείας πρέπει να είναι αστραπιαία και οι συνέπειες βαρύτατες.\nΑν όμως όλα αυτά δεν ευσταθούν, τότε το ΚΚΕ είναι έκθετο απέναντι στην κοινωνία και αποδεικνύεται ότι οι καταγγελίες του, έχουν την ίδια σοβαρότητα με την άποψη ότι τα σοβιετικά γκουλάγκ ήταν τόποι παραθερισμού».\nN. Δ.: Αντιλαμβανόμαστε τον άχαρο ρόλο του κ. Μόσιαλου...ελπίζουμε, να μην θέλει να μας επιβάλει στρατιωτικού τύπου σιωπητήριο\nΑπαντώντας στην αποψινή δήλωση του Κυβερνητικού Εκπροσώπου κ. Ηλ. Μόσιαλου, από το Γραφείο Τύπου της Νέας Δημοκρατίας εκδόθηκε η ακόλουθη ανακοίνωση:\n«Αντιλαμβανόμαστε τον άχαρο ρόλο του κ. Μόσιαλου.\nΑν θεωρεί ότι πέτυχε τους στόχους της πολιτικής που εφαρμόζει η κυβέρνηση του ΠΑΣΟΚ, ας επιχειρήσει να πείσει πρώτα την κοινωνία και τους βουλευτές του κόμματός του και μετά τους δανειστές μας.\nΔιαφορετικά, αυτές τις ώρες, καλύτερα για τον ίδιο και την κυβέρνηση, θα ήταν να σιωπά.\nΌμως, ελπίζουμε, ο κ. Μόσιαλος να μην θέλει σαν τον κ. Βενιζέλο να μας επιβάλει στρατιωτικού τύπου σιωπητήριο, αυτή τη φορά και στο εξωτερικό».\nΧαιρετισμός του Γενικού Διευθυντή της «Νέας Δημοκρατίας» Θανάση Σκορδά στο 8ο Συνέδριο των Οικολόγων Πράσινων\nΣας μεταφέρω τις ευχαριστίες του Προέδρου της «Νέας Δημοκρατίας» Αντώνη Σαμαρά για την πρόσκλησή σας, καθώς και τις ευχές όλων μας για καλή επιτυχία στις εργασίες του Συνεδρίου σας.\nΑυτές οι ευχές, άλλες εποχές θα μπορούσε να είναι σχήμα λόγου.\nΣήμερα, όμως, όπου το κύριο θέμα είναι η κρίση και η αντιμετώπισή της, οι ευχές μας είναι ουσία πολιτικής.\nΣε μια περίοδο που η πολιτική και οι πολιτικοί αμφισβητούνται και απαξιώνονται,\nΣε μία περίοδο που η οργή, ο φόβος και η ανασφάλεια κυριαρχούν,\nοι πολιτικοί σχηματισμοί, ανεξάρτητα από διαφωνίες και ιδεολογικές αφετηρίες, οφείλουμε να αναδείξουμε την αξία της πολιτικής.\nΓιατί, αν υπάρχει απάντηση στην κρίση, αυτή μπορεί να μην είναι πρωτίστως πολιτική;\nΗ πολιτική, όμως, προϋποθέτει πραγματική λειτουργία της Δημοκρατίας και των θεσμών.\nΥπηρετούν αυτήν την προϋπόθεση οι κυβερνητικές επιλογές;\nΟ διάλογος και η συνεννόηση, συστατικά στοιχεία της λειτουργίας της Δημοκρατίας και αναγκαία σήμερα όσο ποτέ, υπηρετούνται από τις κυβερνητικές πρωτοβουλίες;\nΑπέναντι στην αυθαιρεσία της σημερινής Κυβέρνησης, επιδίωξη της ΝΔ είναι η επικοινωνία με τις πολιτικές δυνάμεις και κυρίως την κοινωνία, ώστε η συγκροτημένη συζήτηση για την πολιτική διαχείριση της κατάστασης, να γίνει με τη συμμετοχή των πολιτών και όχι ερήμην τους.\nΓιατί, ανεξαρτήτως πολιτικών τοποθετήσεων, όλους μας συνδέει η αγωνία για την πρόοδο, τη συνοχή και την αλληλεγγύη της Ελληνικής κοινωνίας.\nΙδιαίτερα σήμερα που οι κυβερνητικές επιλογές έχουν οδηγήσει, όχι απλά σε υπονόμευση του κοινωνικού ιστού, αλλά σε πολιτισμική οπισθοδρόμηση πολλών δεκαετιών.\nΌλες οι πολιτικές δυνάμεις, τούτη τη κρίσιμη ώρα, έχουμε την υποχρέωση να διαμορφώσουμε ένα πολιτικό σύστημα ευθύνης.\nΈχουμε την υποχρέωση να αναδείξουμε πολιτικό προσωπικό, το οποίο θα εμφορείται από εθνική συνείδηση, τεχνοκρατική επάρκεια και κοινωνική ευθύνη.\nΥπό αυτή την έννοια, ένα κομματικό συνέδριο με στόχο την παραγωγή πολιτικής, όπως αυτό των Οικολόγων - Πράσινων, είναι ένα θετικό βήμα και ως τέτοιο το χαιρετίζουμε.\nΟ κ. Κώστας Κόλλιας στην Ιταλία στις 24-26 Οκτωβρίου\nΣτην Ίσπρα της Ιταλίας , θα βρίσκεται ο Βουλευτής Ν. Κορινθίας και Αναπληρωτής Υπεύθυνος του Τομέα Πολιτικής Ευθύνης Αγροτικής Ανάπτυξης της Νέας Δημοκρατίας, κ. Κωνσταντίνος Κόλλιας , στις 24-26 Οκτωβρίου 2011. Ο κ. Κόλλιας μετέχει στην αντιπροσωπεία της Ειδικής Μόνιμης Επιτροπής Έρευνας και Τεχνολογίας της Βουλής των Ελλήνων που θα κάνει ενημερωτική επίσκεψη στην Ιταλία. Της αντιπροσωπείας , επίσης μετέχουν και οι Αθανάσιος Μπούρας, Βουλευτής Αττικής, Γεώργιος Βλάχος, Υπεύθυνος του Τομέα Πολιτικής Ευθύνης Εμπορίου, Βουλευτής Αττικής, Ευστάθιος Κωνσταντινίδης, Αναπληρωτής Γραμματέας Αγροτικού, Βουλευτής Ν. Φλώρινας και Νικόλαος Λέγκας, Αναπληρωτής Υπεύθυνος του Τομέα Πολιτικής Ευθύνης Ανάπτυξης και Ανταγωνιστικότητας, Βουλευτής Ν. Τρικάλων.\n*Τέλος ο Υπεύθυνος του Τομέα Πολιτικής Ευθύνης Εργασίας και Κοινωνικής Ασφάλισης, Βουλευτής Ν. Αχαϊας κ. Νίκος Νικολόπουλος θα συμμετάσχει στην 6η Ολομέλεια της Κοινοβουλευτικής Συνέλευσης Μεσογείου, στις 27-29 Οκτωβρίου 2011 που γίνεται στο Παλέρμο της Σικελίας.


Πρώτη καταχώρηση: Σάββατο, 7 Δεκεμβρίου 2019, 22:26\nΟ Νίκος Κωστένογλου κατεύθυνε από τον πάγκο για τελευταίο φορά τους παίκτες της ΑΕΚ, καθώς ο Μάσιμο Καρέρα αναλαμβάνει το ρόλο του τεχνικού στην Ένωση. Ο Έλληνας τεχνικός μετά το 5-0 με τον Πανιώνιο, αποχαιρέτησε τους παίκτες εμφανώς συγκινημένος.\nΔύο πράγματα ακόμα. Στη ζωή όταν κρατάς κάτι τόσο πολύτιμο στα χέρια σου, μην το αφήνεις να φύγει. Να έχετε μεταξύ σας πνευματική αρχοντιά, να θυσιάζεται ο ένας για τον άλλο. Άσχετα αν κάποια στιγμή νιώθεις πληγωμένος. Προσπαθήστε να διατηρήσετε τις αρετές σας. Σας ευχαριστώ πολύ όλους», ανέφερε.\nΤελευταία ενημέρωση: Σάββατο, 7 Δεκεμβρίου 2019, 22:28


ΔΗΜΟΣ ΜΑΡΑΘΩΝΟΣ – Ειδησεογραφία από ΟΛΗ την Ελλάδα\nΑρχική Π.Ε. ΑΝΑΤΟΛΙΚΗΣ ΑΤΤΙΚΗΣ ΔΗΜΟΣ ΜΑΡΑΘΩΝΟΣ\nΕνισχύονται οι δυνάμεις της Πυροσβεστικής στην περιοχή της Νέας Μάκρης που έχει ξεσπάσει η πυρκαγιά. Στο σημείου πνέουν ισχυροί άνεμοι, δυσχεραίνοντας έτσι το έργο...\nΜεγάλη κινητοποίηση πυροσβεστικής και τοπικής αυτοδιοίκηση βρίσκεται σε εξέλιξη αυτή την στιγμή στη Νέα Μάκρη, καθώς έχει ξεσπάσει πυρκαγιά σε πευκόφυτη έκταση. Του Γιώργου Σόμπολου Η...\nΦρίκη δίχως τέλος η υπόθεση πυρκαγιάς στο Μάτι. Μία μακάβρια ανακάλυψη έκανε συγγενής θύματος από τη φονική φωτιά, όταν επισκέφτηκε το κοιμητήριο προκειμένου να...\nΤο Μάτι επισκέπτεται ο Κυριάκος Μητσοτάκης δύο χρόνια μετά την τραγωδία\nΤο Μάτι επισκέπτεται ο πρωθυπουργός Κυριάκος Μητσοτάκης από τις 9 το πρωί, επτά μέρες μετά την επέτειο για τα δύο χρόνια από τότε που...\nΣυμπληρώνεται το νομοθετικό πλαίσιο στήριξης των πληγέντων από τις πυρκαγιές στην Αττική στις 23 και 24 Ιουλίου 2018, με τροπολογία του υπουργείου Εσωτερικών. Με την...\nKEDENEWS Π.Ε. ΑΝΑΤΟΛΙΚΗΣ ΑΤΤΙΚΗΣ ΔΗΜΟΣ ΜΑΡΑΘΩΝΟΣ